sagorsarker/bangla-wikipedia huggingface dataset:
জোড়ি (১৯৯৯-এর চলচ্চিত্র)

জোড়ি () হচ্ছে ১৯৯৯ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। প্রবীণ গান্ধী পরিচালনায় চলচ্চিত্রটিতে প্রশান্ত এবং সিমরান নায়ক-নায়িকা হিসেবে ছিলেন, এছাড়াও ছিলেন নছর, বিজয়কুমার এবং শ্রীবিদ্যা। সঙ্গীত পরিচালনার দায়িত্বে ছিলেন এ আর রহমান।
সুনন্দা মুরালী মনোহর এই চলচ্চিত্রটির প্রযোজক ছিলেন, তিনি অভিনেতা প্রশান্তকে দিয়ে এর আগে "জিন্স" চলচ্চিত্রে অভিনয় করান যেটা ছিলো জনপ্রিয় এবং ব্যবসাসফল, এছাড়াও "কাদাল কাভিদাই" নামের আরো একটি চলচ্চিত্রে প্রশান্তকে নেওয়া হয় যেটারও প্রযোজক ছিলেন সুনন্দা। পরিচালক প্রবীণ গান্ধী এর আগে "রাতচাগান" (১৯৯৭) নামের একটি চলচ্চিত্র পরিচালনা করে পরিচিতি পেয়েছিলেন, সুস্মিতা সেন এবং আক্কিনেনি নাগার্জুনা অভিনীত তামিল চলচ্চিত্রটি জনপ্রিয়তা পেয়েছিলো। এই "জোড়ি" চলচ্চিত্রে পরিচালক প্রবীণ একটি অতিথি চরিত্রে অভিনয়ও করেছিলেন।
ঐশ্বর্যা রায় এই চলচ্চিত্রের নায়িকা হিসেবে নির্বাচিত হতে যেয়েও হননি, "জিন্স" (১৯৯৮) চলচ্চিত্রের সফলতার পরে এটাতেও ঐশ্বর্যা অভিনয় করবেন বলে সিদ্ধান্ত হয় তবে ঐশ্বর্যা তখন হিন্দি চলচ্চিত্রে অভিনয়ের জন্য অনেক প্রস্তাব পাচ্ছিলেন তাই ব্যস্ততার কারণে এই তামিল চলচ্চিত্রে অভিনয়ের জন্য সময় বের করতে পারেননি আর তার জায়গায় সিমরান নায়িকা হিসেবে নির্বাচিত হয়ে যান। এরপর সিদ্ধান্ত হয় যে ঐশ্বর্যা এই চলচ্চিত্র অতিথি চরিত্রে অভিনয় করবেন কিন্তু তাও শেষ পর্যন্ত হয়না, তার এক্ষেত্রেও আরেকজন অভিনেত্রী (ঈশা কোপিকার) চলে আসেন। তৃষা কৃষ্ণন যিনি ১৯৯৮ সালের সুন্দরী প্রতিযোগিতা 'মিস চেন্নাই'তে অংশ নিয়েছিলেন তিনি এই চলচ্চিত্রে সিমরানের বান্ধবী চরিত্রে অভিনয়ের সুযোগ পান যদিও তাকে এজন্য কৃতিত্ব দেওয়া হয়েছিলোনা অর্থাৎ তার নাম চলচ্চিত্রে প্রদর্শিত হয়নি।
কাকতালীয় ভাবে এই চলচ্চিত্রটির কাহিনী সূর্য শিবকুমার এবং জ্যোতিকা অভিনীত "পুভেল্লাম কেট্টুপার" চলচ্চিত্রের কাহিনীর সঙ্গে মিলে গিয়েছিলো যেটি ঐ একই বছর (১৯৯৯) ই মুক্তি পেয়েছিলো।
আল-মাকাম মসজিদ

<nowiki> </nowiki>আল-মাকাম মসজিদ ( ) ইরাকের বাসরা শহরের একটি তিহাসিক মসজিদ । এটি আল-আশারা অঞ্চলে অবস্থিত।
শব্দ ' মাকাম ' অর্থ "মাজার" এবং বিশ্বাস করা হয় যে ঐ যায়গাটি মূলত মাজারের জায়গা ছিল তবে কিসের মাজার ছিল বা কার মাজার ছিল সে সম্পর্কে বিভিন্ন মতবাদে বিভক্ত। মুহম্মদ সাদিক আল-হাকিম তার এক লিখাতে একটি বিবরণ দিয়েছেন, এই মসজিদ ৭৭২ খ্রিস্টাব্দে প্রতিষ্ঠিত হয়েছিল এবং মদীনা থেকে বাসরার সফরে এসে এটি ইসলামী নবী মুহাম্মদের বংশধর এবং অষ্টম শিয়া ইমাম আলী আল-রিধা প্রতিষ্ঠা করেছিলেন। মসজিদটি নিজেই অটোমানদের দ্বারা ১৭৫৪ সাল পর্যন্ত নির্মিত হয়েছে। এই মসজিদ হিসাবে সেই সময়টিতে ছিল বৃহত্তম মসজিদগুলির মধ্যে একটি এবং ৫০০ নামজির ধারণ ক্ষমতা হারাম । ভবনটি ইট দিয়ে তৈরি এবং পুরানো ইসলামী স্থাপত্য শৈলীতে নির্মিত । এর একটি গম্বুজ নীল রঙে আঁকা এবং ধিকির আল-হাকিমের আয়াত এতে লেখা আছে। মিনার উচ্চতা পৌঁছেছে । মসজিদটি ১৯২২ সালে আওকাফ মন্ত্রক দ্বারা সংস্কার করা হয়েছিল, এই সময় অভ্যন্তরের প্রাচীরটি ঠিক করা হয়েছিল এবং বাইরের প্রাচীরটি প্রাঙ্গণের বাইরের অংশে যুক্ত করা হয়েছিল। পরবর্তীকালে, মসজিদটি সরাসরি শাত আল আরবের সাথে সংযুক্ত হয়ে গেছে। মসজিদ সংলগ্ন দুটি গ্রন্থাগার রয়েছে, প্রথম তলায় আল কুরআন এবং দাওয়াহের জন্য বই রয়েছে এবং দ্বিতীয় তলায় নতুন প্রতিষ্ঠিত এবং ইমাম আলী বিন মুসা আল-রিধার গ্রন্থাগার হিসাবে নামকরণ করা হয়েছে।
আতিক মসজিদ, বেনগাজি

আতিক মসজিদ হছে লিবিয়ার বেনগাজি শহরের প্রাচীনতম এবং সর্বাধিক পরিচিত মসজিদ।
এই মসজিদটি আল জামে আল-কবির (দ্য গ্রেট মস্ক) নামে পরিচিত, যা স্বাধীনতা স্কয়ারের উত্তর দিকটি গঠন করে। মূল কাঠামোটি পঞ্চদশ শতাব্দীর গোড়ার দিকে প্রতিষ্ঠিত এবং এর পর থেকে অনেকবার সংস্কার হয়েছিল। বর্তমান কেন্দ্রীয় গম্বুজযুক্ত কাঠামোতে অটোমান স্থাপত্যের নিদর্শন লক্ষ্য করা যায়।
হোরেস চ্যাপম্যান

হোরেস উইলিয়াম চ্যাপম্যান (; জন্ম: ৩০ জুন, ১৮৯০ - মৃত্যু: ১ ডিসেম্বর, ১৯৪১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ থেকে ১৯২১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলিং করতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন হোরেস চ্যাপম্যান।
১৯১০-১১ মৌসুম থেকে ১৯২১-২২ মৌসুম পর্যন্ত হোরেস চ্যাপম্যানের প্রথম-শ্রেণীর খেলোয়াড়ী জীবন চলমান ছিল। কার্যকরী ব্যাটসম্যান ও গুগলি বোলার হিসেবে নাটালের পক্ষে খেলতেন। ১৯১১ থেকে ১৯২২ সময়কালে কারি কাপে নাটাল দলের প্রতিনিধিত্ব করেছেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন হোরেস চ্যাপম্যান। ১৪ ফেব্রুয়ারি, ১৯১৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৫ নভেম্বর, ১৯২১ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
১ ডিসেম্বর, ১৯৪১ তারিখে ৫১ বছর বয়সে ডারবানের মর্নিংসাইড এলাকায় হোরেস চ্যাপম্যানের দেহাবসান ঘটে।
শতরঞ্জ কে খিলাড়ি

শতরঞ্জ কে খিলাড়ি হল মুন্সি প্রেমচাঁদে রচিত ১৯২৪ সালের হিন্দি ভাষার ছোটগল্প। প্রেমচাঁদ এটি উর্দু ভাষাতেও লিখেন "শতরঞ্জ কি বাজী" নামে।
সত্যজিৎ রায় ১৯৭৭ সালে এই ছোটগল্প অবলম্বনে "একই নামের" একটি হিন্দি ভাষার চলচ্চিত্র নির্মাণ করেন। এতে আমজাদ খান আওয়াদের রাজা ওয়াজিদ আলী শাহ এবং রিচার্ড অ্যাটনবারা জেনারেল জেমস ওট্রাম চরিত্রে অভিনয় করেন। চলচ্চিত্রটিতে আরও অভিনয় করেন সঞ্জীব কুমার, সাঈদ জাফরি, শাবানা আজমি, ডেভিড আব্রাহাম ও টম অল্টার এবং অমিতাভ বচ্চন এতে বর্ণনাকারীর ভূমিকা পালন করেন। চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার অর্জন করে।
ক্রেপাজারিত মসজিদ

ক্রেপাজারিত মসজিদ () মন্টিনিগ্রোর উলচিনিতে অবস্থিত ছয়টি মসজিদের মধ্যে একটি। ১৭৪৯ সালে নুরাদিন-বেগ নামক এক ব্যক্তি এই মসজিদটি স্থাপন করেছিলেন। ১৯৭৯ সালের ভূমিকম্পে এটি উল্লেখযোগ্যভাবে ক্ষতিগ্রস্ত হয় এবং ১৬ বছর পর ১৯৯৫ সালে স্থানীয় মানুষের অনুদানে এটি আবার পুনঃনির্মাণ করা হয়। এই মসজিদে জুমার খুতবা আরবি ও আলবেনীয় ভাষায় দেওয়া হয়। এই মসজিদটিই উলচিনির ইসলামী ধর্মীয় সম্প্রদায়ের প্রধান কার্যালয়। এই মসজিদে একটি গ্রন্থাগার ও একটি কিন্ডারগার্টেন রয়েছে।
২০১৯–২০ লিগ ১

২০১৯–২০ লিগ ১ (বিজ্ঞাপনী পৃষ্ঠপোষকতার কারণে লিগ ১ কনফোরামা নামেও পরিচিত) লিগ ১-এর অধীনে ফরাসি ফুটবল প্রতিযোগিতা ছিল। এটি প্রতিষ্ঠার পর থেকে ৮২তম মৌসুম ছিল। এই মৌসুমটি ২০১৯ সালের ৯ই আগস্ট তারিখে শুরু এবং ২০২০ সালের ২৮শে এপ্রিল তারিখে শেষ হয়েছে।
২০২০ সালের ১৩ই মার্চ তারিখে, এলএফপি ফ্রান্সে করোনাভাইরাসের বৈশ্বিক মহামারীর কারণে লিগ ১ এবং লিগ ২ অনির্দিষ্টকালের জন্য স্থগিত করেছিল। ২০২০ সালের ২৮শে এপ্রিল তারিখে ফ্রান্স কর্তৃক সেপ্টেম্বর মাস পর্যন্ত সকল খেলাধুলা নিষিদ্ধ করার পরে এক ঘোষণায় জানানো হয় যে, লিগ ১ এবং লিগ ২-এর ২০১৯–২০ মৌসুম শুরু হবে আর শুরু হবে না। ২০২০ সালের ৩০শে এপ্রিল তারিখে, এই মৌসুমটি বাতিল হওয়ার কারণে পারি সাঁ-জেরমাঁকে চ্যাম্পিয়ন ঘোষণা করা হয়।
গড়ে প্রতি ম্যাচে অর্জিত পয়েন্টের এই মৌসুমের লিগের টেবিলের চূড়ান্ত অবস্থান নির্ধারণ করা হয়েছে। সমতার ভঙ্গের ক্ষেত্রে, হেড-টু-হেড ফলাফলের ভিত্তিতে অবস্থান নির্ধারণ করা হয়েছে (যদি উক্ত দুই দলের মধ্যে খেলা অনুষ্ঠিত হয়ে থাকে)।
১৯৭৪ সালে ভারতের গুটিবসন্তের মহামারি

১৯৭৪ সালে ভারতের গুটিবসন্তের মহামারি () বিংশ শতকের ভয়ংকর মহামারিগুলির মধ্যে উল্লেখযোগ্য।
১৯৭৪ সাল জানুয়ারি এবং মের মধ্যে পনেরো হাজার থেকেও অধিক ভারতীয় লোক এই মহামারিতে আক্রান্ত হয়ে মৃত্যুমুখে পড়েন। মৃতের হার সর্বাধিক ছিল বিহার, উড়িষ্যা এবং পশ্চিমবঙ্গে। সহস্রাধিক মানুষ রোগমুক্ত হয়েছিলেন যদিও তাঁদের শারীরিক অবস্থা পূর্বের মতো ছিল না এবং কোনো-কোনো লোক দৃষ্টিশক্তি হারিয়ে ফেলেছিল। বিশ্ব স্বাস্থ্য সংস্থাকে ভারতের দেওয়া প্রতিবেদন অনুসারে, সেই পাঁচটি মাসে দেশে মোট ৬১,৪৮২ ব্যক্তি রোগটি দ্বারা সংক্রমিত হয়েছিল। ১৯৭৪ সালে পৃথিবীর মোট রোগাক্রান্তর ৮৬%ের থেকেও অধিক লোক ভারতেরে নিবাসী ছিল। ১৯৭৫ সালের জানুয়ারিতে "টার্গেট জিরো" নামে একটি নতুন কার্যসূচীর পরিকল্পনা করা হয়েছিল; যার উদ্দেশ্য ছিল-সমগ্র পৃথিবী থেকে গুটিবসন্তক নিশ্চিহ্ন করা। ১৯৭৫ সালের ২৪ মেতে ভারতের অন্তিম গুটিবসন্ত রোগীকে শনাক্ত করা হয়েছিল। এবং ১৯৮০ সালে সমগ্র বিশ্বকে গুটিবসন্ত মুক্ত বলে ঘোষণা করা হয়েছিল৷ ১৯৮০ সাল মে মাসে ৩৩তম বিশ্ব স্বাস্থ্য সম্মিলনী দাখিল করা আনুষ্ঠানিক প্রতিবেদনত উল্লেখ করা হয় যে- "বিশ্ব আর বিশ্ববাসী গুটিবসন্ত থেকে স্বাধীনতা জয় করে৷" ()
বিশ্ব স্বাস্থ্য সংস্থার "গুটিবসন্ত নির্মূলকরণ কার্যসূচী"র বলেই এই রোগটি পৃথিবী থেকে নির্মূল হয়েছিল। ১৯৫৮ সালে এই বিশেষ কার্যসূচীটি শুরু হয়েছিল, কিন্তু বিশ্ব স্বাস্থ্য সংস্থা এবং ভারতের মধ্যে সরবরাহ-সংক্রান্তীয় কতগুলি মতানৈক্যর জন্য কার্যসূচীটি বিশেষ জোরদার হয়ে ওঠা ছিল না৷ ১৯৬০র মধ্যভাগে কার্যসূচীটি ভারতে অগ্রগতি লাভ করে। নতুন দিল্লীতে সেইসময়ে বাসর পেতে থাকা আমেরিকান সরকারি স্বাস্থ্য-সেবা আধিকারিক ডনাল্ড হেণ্ডারসন-"যদি পরবর্তী কয়েকটি মাস পর্যন্ত আমি এমন গম্ভীরতায় গুটিবসন্ত নির্মূলকরণে জড়িত হয়ে থাকি, তবেই রোগটি নির্মূল হয়ে যাবে। আমি ভাবি না যে আমি অধিক-বিশ্বাসী। কিন্তু এইমুহূর্ত পর্যন্ত সকলে ভালোয় ভালোয় আছে। আমি আশাবাদী; ১৯৭৫ সালের জুনের মাসটি শেষ হওয়া পর্যন্ত আমি এশিয়া থেকে গুটিবসন্তকে নিশ্চিহ্ন করতে পারব৷ ()
ভারতীয় চিকিৎসা গবেষণা পর্ষদ

ভারতীয় চিকিৎসা গবেষণা পরিষদ (; সংক্ষেপে ) হচ্ছে ভারতের জৈব-চিকিৎসা সংক্রান্তীয় গবেষণার প্রস্তুতি, সহযোগিতা এবং প্রসারের এক শীর্ষ সংস্থা। পৃথিবীর পুরানো এবং বৃহৎ গবেষণা সংস্থার মধ্যে আইসিএমআর অন্যতম। ভারত সরকারের নেতৃত্বাধীন স্বাস্থ্য এবং পরিবার কল্যাণ বিভাগের অধীনস্থ স্বাস্থ্য গবেষণা বিভাগ এর আর্থিক দিকটী সামলায়।
আইসিএমআরের মোট ২৬টা প্রতিষ্ঠান যক্ষ্মা, কলেরা, এইডস, ম্যালেরিয়া, পুষ্টিহীনতা, কর্কট, খাদ্য এবং ভেষজ বিষবিজ্ঞান, প্রজনন, চিকিৎসা পরিসংখ্যা ইত্যাদি বিভিন্ন স্বাস্থ্যজনিত, রোগসংক্রান্ত অথবা স্বাস্থ্য-সম্বন্ধীয় বিষয়ে গবেষণা গবেষণা করে। আইসিএমআরের ৬টা আঞ্চলিক চিকিৎসা গবেষণা কেন্দ্র আঞ্চলিক ক্ষেত্রে দেখা দেয়া স্বাস্থ্যর সমস্যা শনাক্তকরণ করা ছাড়াও ভারতের বিভিন্ন ভৌগোলিক ক্ষেত্রে গবেষণা সবলীকরণ করাতেঘ গুরুত্ব আরোপ করে।
১৯১১ সালে ভারত সরকার ভারতীয় গবেষণা পুঁজি সংঘ () স্থাপন করে। এর উদ্দেশ্য ছিল দেশের মধ্যে চিকিৎসা-গবেষণার পৃষ্ঠপোষকতা করা আর তার জন্য উদ্যোগ হাতে নেওয়া। স্বাধীনতার পর এই প্রতিষ্ঠানে কতগুলি গুরুত্বপূর্ণ পরিবর্তন করা হয়৷ ১৯৪৯ সালে সংস্থার নামটি বদলে "ভারতীয় চিকিৎসা গবেষণা পরিষদ" রাখা হয়। সাথে কার্যপ্রণালীরও পরিসর বর্ধন করা হয়৷
ভারতের কেন্দ্রীয় স্বাস্থ্য মন্ত্রী হলেন পরিচালনা বর্গের সভাপতি। জৈব-চিকিৎসার বিভিন্ন শাখার বিশেষজ্ঞরা পরিচালনা বর্গকে সহযোগিতা দেন। বিজ্ঞানী উপদেষ্টা জোট, মণ্ডলী, বিশেষজ্ঞ জোট, পরিচালনা সমিতি, বিশেষ কর্মীদল ইত্যাদি সংস্থার বিভিন্ন গবেষণা-কর্ম এবং সাহায্যসমূহ নিরীক্ষণ এবং পরীক্ষণ করে। পরিষদ জৈব-চিকিৎসার গবেষণাসমূহ চালিয়ে নিতে সাধারণত ইন্ট্রামুরেল (আভ্যন্তরীণ) এবং এক্সট্রামুরেল (বাহ্যিক) পদ্ধতির সহায়তা নেন। এক্সট্রামুরেল গবেষণার ভিত্তি এবং এর পদ্ধতি-প্রক্রিয়াসমূহ পরিষদ বিগত সময়ে সংবর্ধন করে আসছে।
এক্সট্রামুরেল গবেষণার প্রচার-প্রসারের জন্য পরিষদে যথোপযুক্ত আন্তঃগাঁঠনির কিছু উচ্চ-গবেষণার কেন্দ্র চিকিৎসা মহাবিদ্যালয়, বিশ্ববিদ্যালয় এবং গবেষণা প্রতিষ্ঠানে স্থাপন করেছে। দিল্লীস্থ রোগনিদান প্রতিষ্ঠানের মতো কিছু বিশেষ-বিশেষ প্রতিষ্ঠানের সাথে আইসিএমআর সহযোগিতামূলক গবেষণা প্রকল্পের সাহায্যও নিয়েছে।
"ভাইরাসজনিত গবেষণা এবং রোগনির্ণয় প্রয়োগশালা"র মাধ্যমে আইসিএমআর ভাইরাসের তৎকালীন শনাক্তকরণ এবং প্রয়োজনীয় ব্যবস্থাপ্রণালীতে গুরুত্ব প্রদান করেছে। তারজন্য "ভিআরডিএল"র নিয়মিত সংবর্ধন এবং সবলীকরণ করে থাকা হয়েছে। গবেষণা ছাড়াও আইসিএমআর ভারতীয় চিকিৎসা বিজ্ঞানের শিক্ষার্থীকে বিভিন্ন দেশের কিছু ফেলোশিপ কার্যসূচীর সাথে পরিচয় করিয়ে দিয়েছে। সাথে উন্নয়নশীল দেশের বিজ্ঞানীদের ভারতীয় প্রতিষ্ঠান অথবা প্রয়োগশালায় এসে কাজ করতে সুযোগ সৃষ্টি করেছে।
প্রাক্তন চিকিৎসা বিজ্ঞানী এবং শিক্ষকদের জন্য, পরিষদ এমিরেটাস বিজ্ঞানীর পদটি দিয়ে আসছে যাতে তাঁরা অবসরের পর জৈবচিকিৎসা বিজ্ঞানের ক্ষেত্রটিতে কাজ করে থাকতে পারে৷ বিশেষ ক্ষেত্রে উল্লেখযোগ্য অবদান রাখা বিশেষ ব্যক্তি ছাড়াও দেশের অনুন্নত অঞ্চলে গুরুত্বপূর্ণ কর্মে ব্যস্ত হয়ে থাকা গবেষক-বিজ্ঞানীদের পরিষদ নিয়মিতভাবে পুরস্কার-স্বীকৃতিপ্রদান করে আসছে। বর্তমান পরিষদ ৩৮টা পুরস্কার প্রদান করে। তার ১১টা পুরস্কারই চল্লিশ বছর অনূর্ধ্ব যুব বিজ্ঞানীর জন্য সংরক্ষিত রাখা হয়েছে।
পরিষদের পৃষ্ঠপোষকতাতেই "ভারতীয় চিকিৎসা গবেষণার পত্রিকা" "(Indian Journal of Medical Research)" প্রকাশিত হয়ে আসছে।
সাগরলৈ বহুদূর

সাগরলৈ বহুদূর (, It's a Long Way to the Sea) জাহ্নু বরুয়া দ্বারা পরিচালিত একটি অসমীয়া চলচ্চিত্র। ১৯৯৫ সালে এই ছবিটি মুক্তি দেয়া হয়।
চলচ্চিত্রটির কাহিনী একজন নাবরীয়ার উপর কেন্দ্রিত। "পোবাল" হচ্ছে দিহিং নদীর পারের নেমুগুড়ি গাঁওয়ের একজন নাবরীয়া। নদীটির উপর সেতু না থাকায় নৌকা চালিয়ে তিনি জীবন-নির্বাহ করতেন। তাঁদের পরিবারের কয়েক প্রজন্ম দিহিং নদীতে নৌকা চালিয়ে আসছেন। যখন সরকার নদীটির উপর সেতু নির্মাণের উদ্যোগ করে, তখন তাঁর জীবনে বহু পরিবর্তন ঘটে।
তরা

তরা () হচ্ছে জাহ্নু বরুয়া দ্বারা পরিচালিত একটি অসমীয়া চলচ্চিত্র। চলচ্চিত্রটির প্রযোজনা -এর। ২০০৪য়ে এই ছবিটি মুক্তি দেয়া হয়। ২০০৩ সালে অনুষ্ঠিত হওয়া ৫১তম জাতীয় ফিল্ম এওয়ার্ডসে এই চলচ্চিত্রটি শিশুদের জন্য শ্রেষ্ঠ চলচ্চিত্রের পুরস্কার (Best Children’s Film award) লাভ করে।
চলচ্চিত্রটির কাহিনী আসামের একটি গাঁওয়ের দুটি প্রতিবেশী পরিবারের উপর কেন্দ্রিত। দুটি পরিবারের মধ্যে ভাল সম্বন্ধ ছিল। চলচ্চিত্রটির মূল চরিত্র হল "তরা", একজন সাত বছরের মেয়ে। তাই বাবা (পূর্ণ) এবং মা (জোনাকী)র সাথে থাকে। অন্যদিকে পরিবার হচ্ছে নব এবং দব নামের দুজন ভাই। দুটিই শয্যাগত মার সাথে বাস করে। একদিন একটুকুরো জমিকে কেন্দ্র করে দুটি পরিবারের মধ্যে কাজিয়া লাগিল। এই কাজিয়াটি মীমাংসা করায় তরার ভূমিকাই হচ্ছে চলচ্চিত্রটির মূল কাহিনী।
২০০৪ সাল ১৫ আগস্টে ধেমাজিতে হওয়া ে মৃত্যু হওয়া শিশুদের নামে পরিচালক জাহ্নু বরুয়া এই চলচ্চিত্রটি উৎসর্গ করেন।
পাপরি

পাপরি হল ১৯৮৬ সালে মু্ক্তিপ্রাপ্ত জাহ্নু বরুয়া পরিচালিত একটি অসমীয়া চলচ্চিত্র। পাটকাই ফিল্মসের ব্যানারে শৈলধর বরুয়া এবং জাহ্নু বরুয়ার প্রযোজনা করা ছায়াছবিটিতে মুখ্য ভূমিকায় অভিনয় করেন গোপী দেসাই, সুশীল গোস্বামী এবং বিজু ফুকন।
১৯৮৩ সালের নির্বাচন এবং আসাম আন্দোলন-এর রাজনৈতিক পরিস্থিতির পটভূমিতে কাহিনীটি নির্মিত। পাপরি (গোপী দেসাই) একজন গ্রাম্য বিবাহিতা মহিলা। শিক্ষক স্বামী বিনোদ (সুশীল গোস্বামী) এবং ৯ বছরের কন্যা দীপার সাথে তিনি থাকেন। ঘরের চারবেড়ার মধ্যে থাকা পাপরি তার বাড়ির নিচেই বাইরে ধীরে ধীরে অস্থির হয়ে আসা রাজনৈতিক পরিবশের কথা কিছুই জানে না। ঘটনাক্রমে কন্যা দীপার প্যারালাইসিস হয়ে চিকিৎসালয়ে মৃত্যু হয় এবং স্বামী বিনোদ একজন রাজনৈতিক নেতার হত্যার জন্য মিথ্যা অভিযুক্ত হয়। একজন আরক্ষী আধিকারিকই (বিজু ফুকন) প্রকৃত হত্যাকারীকে ধরা ফেলে যদিও গ্রেপ্তার করতে পারে না, কোনো হত্যাকারী রাজনৈতিক সুরক্ষা লাভ করে থাকে। এমনভাবে পাপরিকে ধর্ষণ করে হত্যা করা হয় এবং এই অপরাধে বিনোদ পুনরায় অভিযুক্ত হয়। ছায়াছবিটির শেষে বলা হয় যে, অবশেষে বিনোদ সকল অভিযোগ থেকে মুক্ত হয় এবং আরক্ষী আধিকারিকটি পদোন্নতি লাভ করে।
কোলাহল (চলচ্চিত্র)

কোলাহল (The Turmoil) হচ্ছে ১৯৮৯ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়া ১৯৬৯ সালে লেখা "এন্দুর" নামের গল্পের আধারে ছবিটি নির্মাণ করা হয়। চলচ্চিত্রটিতে অভিনয় করেন রুণু দেবী ঠাকুর, অরুণ নাথ, বিভূ রঞ্জন চৌধুরী ইত্যাদি। চলচ্চিত্রটি ১৯৮৮ সালে অসমীয়া ভাষার শ্রেষ্ঠ চলচ্চিত্রের জাতীয় পুরস্কার (রজত কমল) লাভ করে।
এবং আবাহন থিয়েটার-এর অভিনয়শিল্পীসকল
পানী

পানী (Thirst) হচ্ছে ২০১৪ সাল ১২ সেপ্টেম্বর তারিখে মুক্তি লাভ করা একটি অসমীয়া চলচ্চিত্র। যদুমণি দত্ত পরিচালনা করা ছায়াছবিটির প্রযোজনা যৌথভাবে আসাম রাজ্য চলচ্চিত্র নিগম (বিত্ত এবং উন্নয়ন) এবং জে পি ফিল্ম্‌সের ব্যানারে যদুমণি দত্তের। দীপক কুমার গগৈর একটি একাংক নাটকের আধারে যদুমণি দত্তর চিত্রনাট্যে পানী একটি সমসাময়িক সামাজিক-রাজনৈতিক পটভূমিতে নির্মিত চলচ্চিত্র। ২০১৩ সাল নভেম্বর মাসে কলকাতা আন্তর্জাতিক চলচ্চিত্র উৎসবে ছায়াছবিটির প্রিমিয়ার হয়।
সরকারের কথা এবং কাজের মধ্যে সর্বদা পার্থক্য দেখা যায়। সরকার দেয়া প্রতিশ্রুতি এবং সেই প্রতিশ্রুতি কতদূর পূরণ হয় তার আধারেই ছায়াছবিটির কাহিনী নির্মিত।
লামি মসজিদ

লামি মসজিদ মন্টিনিগ্রোর উলচিনিতে অবস্থিত ছয়টি মসজিদের মধ্যে একটি।
১৬৮৯ সালে হাজি আলিয়া নামক ব্যক্তি এই মসজিদটি স্থাপন করেছিলেন। এই মসজিদে শুক্রবার জুমার খুতবা আরবি, আলবেনীয় এবং বসনীয় ভাষায় প্রদান করা হয়। মসজিদের পাশেই রয়েছে গোসলখানা, যেখানে মৃতদের লাশ গোসল করানো হয়।
১৯৬৮ সালে, আলবেনীয় বিরোধী যুগোস্লাভ সরকার মসজিদটি ধ্বংস করতে চেয়েছিল, কিন্তু ইমাম ইব্রাহিম মোল্লা যুগোস্লাভীয় পুলিশের সামনে রুখে দাঁড়ান, তার এই সাহসী পদক্ষেপের কারণে তখন তিনি মসজিদটি রক্ষা করতে পেরেছিলেন।
দেবকান্ত সন্দিকৈ

দেবকান্ত সন্দিকৈ (জন্ম:১৯৫০- ) () একজন গদ্য লেখক। আশীর দশক থেকে অসমীয়া গদ্য সাহিত্যক সমৃদ্ধ করে রাখা দেবকান্ত সন্দিকৈ সর্বমোট ১৩টি গ্রন্থ লিখেছেন। অসমীয়া ভাষায় মূলতঃ মৌলিক আত্ম-উৎকর্ষমূলক গ্রন্থ রচনা করা দেবকান্ত সন্দিকৈ ১৯৭৩ সাল থেকে ভারতের বিজ্ঞান কেন্দ্র, গুয়াহাটির শাখায় চাকরি জীবনের আরম্ভ করেন এবং ২০০৫ সাল থেকে ২০১০ সাল পর্যন্ত সেই প্রতিষ্ঠানের ডাইরেক্টর হিসাবে কার্যনির্বাহ করে অবসর গ্রহণ করেন৷ বর্তমানেও সাহিত্য জগতের সাথে জড়িত আছেন।
দেবকান্ত সন্দিকৈর জন্ম হয় ১২ মে ১৯৫০ সন, পূর্বর অবিভাজিত লখিমপুর এবং বর্তমান ডিব্রুগড় জেলার ইকরাতলি, নাহরচুক গাঁও, ডিকম অঞ্চলে৷ বাবার নাম ভবকান্ত সন্দিকৈ এবং মায়ের নাম তুলেশ্বরী সন্দিকৈ৷ পত্নীর নাম নিজরা সন্দিকৈ৷
১৯৭৩ সালের প্রথমে হোমেন বরগোহাঞি সম্পাদিত ‘সাপ্তাহিক নীলাচল’ে লেখা প্রকাশ৷ পরবর্তী সময়ে তিনি প্রান্তিকে লেখা-লিখি করেন৷ পরাগ কুমার দাস সম্পাদিত ‘বুধবার’ কাগজে সন্দিকৈ ‘চিন্তাশীল্প’ শীর্ষক একটি সাপ্তাহিক স্তম্ভ লেখা লিখতে আরম্ভ করেন৷ তাঁর প্রকাশিত গ্রন্থসমূহ হল-
আসাম ডনবস্কো বিশ্ববিদ্যালয়

আসাম ডনবস্কো বিশ্ববিদ্যালয় ২০০৮ সালের ২৯ মার্চে গুয়াহাটি-এর আজারাত প্রতিষ্ঠা করা একটি ব্যক্তিগত বিশ্ববিদ্যালয়।
আসাম ব্যক্তিগত বিশ্ববিদ্যালয় বিধি,২০০৭র অনুসারে "আসাম ডনবস্কো বিশ্ববিদ্যালয় বিধি,২০০৯" ২০০৯ সাল ৯ জানুয়ারির মতে বিশ্ববিদ্যালয়টি প্রতিষ্ঠা করা হয়েছিল। Salesians of Don Bosco (SDB)র অধীনস্থ ডনবস্কো সোসাইটি বিশ্ববিদ্যালয়টি পরিচালনা করেন। ডনবস্কো বিশ্ববিদ্যালয় আসামের প্রথম বেসরকারি বিশ্ববিদ্যালয়।
উত্তর-পূর্বাঞ্চলের শিক্ষার সর্বাঙ্গীণ উন্নতির জন্য Salesians of Don Bosco সোসাইটি বিশ্ববিদ্যালয়টি প্রতিষ্ঠা করেছিলেন। ১৯৩৪ সালে শিলংে সেইন্ট এন্ঠনিজ কলেজ প্রতিষ্ঠা করার পর থেকে Salesians of Don Bosco উত্তর-পূর্বাঞ্চলে কয়েকটি উচ্চ শিক্ষার প্রতিষ্ঠান প্রতিষ্ঠা করেছে।
বিশ্ববিদ্যালয়টি প্রকৌশল, ব্যবস্থাপনা, সমাজ বিজ্ঞান, গবেষণা এবং দূর শিক্ষার বিভিন্ন পাঠক্রম দেয়।
গিরিজানন্দ চৌধুরী ব্যবস্থাপনা এবং প্রযুক্তি প্রতিষ্ঠান, তেজপুর

গিরিজানন্দ চৌধুরী ব্যবস্থাপনা এবং প্রযুক্তি প্রতিষ্ঠান, তেজপুর (, সংক্ষেপে জি আই এম টি, তেজপুর) সরকারি এবং ব্যক্তিগত খণ্ডের প্রচেষ্টায় গড়ে ওঠা আসামের একটি প্রকৌশল শিক্ষা প্রতিষ্ঠান। ২০১১ সালে শোণিতপুর জেলার তেজপুর শহরের সমীপে ডেকারগাঁও কুন্দারবাড়ি অঞ্চলে এটি প্রতিষ্ঠা করা হয়।
জি আই এম টি তেজপুর হল শ্রীমন্ত শংকর একাডেমী সোসাইটির অধীনস্থ দ্বিতীয় প্রকৌশল মহাবিদ্যালয়। এই মহাবিদ্যালয় শোণিতপুর জেলার তেজপুরের ডেকারগাঁওয়ের কুন্দারবাড়ি রাজস্ব গাঁওয়ের ঔদ্যোগিক অঞ্চলে অবস্থিত। ডেকারগাও রেলওয়ে স্টেশন সমীপতে এই প্রতিষ্ঠানটি অবস্থিত।
অল ইন্ডিয়া কাউন্সিল অব টেকনিকাল এডুকেশনের (সংক্ষেপে AICTE) অনুমোদন ক্রমে তিনটি প্রকৌশল বিভাগ: সিভিল, মেকানিকাল, ইলেক্ট্রিকেলর জন্য ছাত্র-ছাত্রীর ভর্তি রাজ্য ভিত্তিতে অনুষ্ঠিত Common Entrance Examination-এর ফলাফলের ভিত্তিতে আরম্ভ করা হয়। প্রথমে গুয়াহাটি বিশ্ববিদ্যালয়ের অন্তভুক্ত প্রতিষ্ঠানটি বর্তমানে আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অন্তভুক্ত।
গুয়াহাটি বিশ্ববিদ্যালয় এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অধীনে এই প্রতিষ্ঠানটি স্নাতক পর্যায়ে পাঠক্রম দেয়। প্রকৌশল বিষয়ে চারবছরের স্নাতক পর্যায়ের পাঠক্রম দেওয়া বিভাগসমূহ হল:
পাঠক্রমের বিভিন্ন দিক পুর্ণ করার জন্য প্রতিষ্ঠানটিতে বিভিন্ন বিভাগ আছে। বিভিন্ন বিভাগের অধীনে প্রায় ২৩টা পরীক্ষাগার আছে।
প্রতিষ্ঠানটির প্রশিক্ষণ ও নিয়োগ কোষের কাজ গিরিজানন্দ চৌধুরী ব্যবস্থাপনা এবং প্রযুক্তি প্রতিষ্ঠান, গুয়াহাটির সাথে যৌথ ভাবে পরিচালিত হয়। সৌরভ মজিন্দর বরুয়া দুটি প্রতিষ্ঠানের প্রশিক্ষণ ও নিয়োগ আধিকারিক। তেজপুর প্রতিষ্ঠানের নিয়োগকারী বিভিন্ন কোম্পানী তথা প্রতিষ্ঠানসমূহ রয়েছে।
জামায়া আল জেদিদ

জামা' এল-জেদিদ , বা জামা'আ আল-জেজিদ, (অর্থ: "নতুন মসজিদ") হচ্ছে আলজেরিয়ার রাজধানী আলজিয়ার্সে অবস্থিত একটি মসজিদ। হানাফি মাযহাবের ঐতিহ্য অনুযায়ী মসজিদটি ১৬৬০ সালে নির্মিত হয়েছিল। ফরাসি ঔপনিবেশিক শাসনামলে মসজিদটিকে Mosquée de la Pêcherie (মোসকি দে লা পেশরি) এবং ইংরেজিতে Mosque of the Fisherman's Wharf (জেলে ঘাটের মসজিদ) মসজিদ বলা হতো।
এই মসজিদের কেন্দ্রীয় গম্বুজটিকে একটি ড্রাম এবং চারটি দুলের মাধ্যমে চারটি স্তম্ভের উপরে বসানো হয়েছে হয়েছে। এর উচ্চতা প্রায় ২৪ মিটার। মসজিদটির চারটি কোণ চারটি অষ্টভুজাকার ছোট গম্বুজ দ্বারা আবদ্ধ। এই বর্গক্ষেত্রের মধ্যবর্তী স্থানটি, পিপে আকৃতির খিলান দ্বারা তিন দিক দিয়ে আবৃত। আর "কিবলা"র দিকে থাকা চতুর্থ দিকটি তিনটি কুলুঙ্গি এবং দুপাশে করিডোর যুক্ত খিলান দ্বারা আচ্ছাদিত।
নামাজাহ মসজিদ, মন্টিনিগ্রো

নামাজাহ মসজিদ মন্টিনিগ্রো (; বড মসজিদ নামে পরিচিত ) আলসিনজে অবস্থিত ছয়টি মসজিদের মধ্যে এটি সবচেয়ে বৃহত্তম মসজিদ।
এই মসজিদটি ১৭২৮ সালে সুলাইমান মুজেলী দ্বারা নির্মিত হয়েছিল। এই মসজিদে জুমার খুতবা আরবি ও আলবেনীয় ভাষায় প্রদান করা হয়। ২০১১ সাল থেকে মসজিদটির সম্মুখভাগ পুনরুদ্ধার করা হয়েছে।
যশিকা আনন্দ

যশিকা আনন্দ (জন্ম: ৪ আগস্ট, ১৯৯৯) একজন ভারতীয় চলচ্চিত্র অভিনেত্রী, টেলিভিশন ব্যক্তিত্ব এবং মডেল, তিনি মূলত তামিল চলচ্চিত্রে অভিনয় করেন। তিনি নয়াদিল্লিতে একটি পাঞ্জাবী পরিবারে জন্মগ্রহণ করেছিলেন। প্রাপ্তবয়স্ক কৌতুকধর্মী চলচ্চিত্র "ইরাট্টু আরায়িল মুরাট্টু কুত্‌তু" (২০১৮)-তে অভিনয়ের জন্য ব্যপক পরিচিতি লাভের পূর্বে "ধুরুবঙ্গল পাথিনারু" (২০১৬) চলচ্চিত্রে অভিনয় করে তিনি অভিনেত্রী হিসাবে আত্মপ্রকাশ করেছিলেন। চলচ্চিত্রে কাজ করার পাশাপাশি তিনি একজন ফ্যাশন মডেলও।
যশিকা ১৯৯৯ সালের ৪ আগস্ট ভারতের নয়াদিল্লিতে এক পাঞ্জাবী পরিবারে জন্মগ্রহণ করেছিলেন এবং সেখানেই বেড়ে ওঠেছিলেন। তিনি সপ্তম শ্রেণিতে পড়ার সময় থেকেই মডেলিং শুরু করেছিলেন; এছাড়াও বিদ্যালয়ে অধ্যয়নকালে মডেলিংয়ের পাশাপাশি তিনি বিজ্ঞাপন এবং ভিডিও গানেও কাজ শুরু করেছিলেন। তিনি একজন ইনস্টাগ্রাম মডেল হিসাবে সুপরিচিত।
যশিকা একজন ইনস্টাগ্রাম মডেল হওয়ার পর তার অভিনয়ের সূচনা করেছিলেন। ১৪ বছর বয়সে তাকে সান্থানমের সাথে "ইনিমে ইপ্পাদিথন" (২০১৫) চলচ্চিত্রটির জন্য শ্যুট করা হয়েছিল, কিন্তু সে একটি গানের শ্যুটে উপস্থিত থাকতে না পারায় তার চরিত্র মুছে দেওয়া হয়েছিল। পরে তিনি "কাভালাই ভেন্ডম (২০১৬)"-এ একজন সাঁতার প্রশিক্ষকের চরিত্রে অভিনয় করেছিলেন, যা প্রেক্ষাগৃহে মুক্তিপ্রাপ্ত তার প্রথম কোনো কাজ ছিল।
যশিকা ২০১৬ সালের চলচ্চিত্র "ধুরুবঙ্গল পাথিনারু"-তে অভিনয় করে তিনি ব্যপক সাফল্য অর্জন করেন। যদিও ছবিটি ছোট বাজেটের ছিলো, কিন্তু সেটি সফলতা অর্জন করেছ করেছিল। পরে তিনি ২০১৮ সালের চলচ্চিত্র "পাদম" এবং থাম্বি রামাইয়া'র "মানিয়র কুডুম্বম"-এ কাজ করেন।
যশিকা এরপরে "ইরাট্টু আরায়িল মুরাট্টু কুত্‌তু" (২০১৮)-এ অভিনয় করেছিলেন। থাইল্যান্ডে শ্যুট করা এই ছবিতে তার পাশাপাশি বৈভবী শাণ্ডিল্যা ও চন্দ্রিকা রবি'র মতো অভিনেত্রীরাও অভিনয় করেছিলেন এবং তামিল ফিল্ম ইন্ডাস্ট্রিতে নির্মিত স্বল্পসংখ্যক প্রাপ্তবয়স্ক কমেডি চলচ্চিত্রের মধ্যে অন্যতম ছিল এটি। ছবিটি বক্স অফিসে দুর্দান্ত সফলতা অর্জন করেছিল। যশিকা নিয়মিতভাবে সমাজে মহিলা ক্ষমতায়নের জন্য উদ্বেগ প্রকাশ করেছেন।
২০১৮ সালে তিনি কামাল হাসান আয়োজিত "বিগ বস তামিল" রিয়েলিটি শোয়ের ২য় মৌসুমে যুক্ত হয়েছিলেন। এর আগে উদ্বোধনী মরসুমে আসতে তার সাথে যোগাযোগ করা হয়েছিল, তবে তিনি সেই প্রস্তাবটি প্রত্যাখ্যান করেছিলেন। তিনি ৯৮ তম দিনে শো থেকে উচ্ছন্ন হয়েছিলন, পঞ্চম স্থান অর্জন করে শো'য়ে তার যাত্রা সমাপ্ত করেন। তিনি শো'টির দ্বিতীয় মরসুম থেকে উচ্ছন্ন হওয়ার আগে নির্দিষ্ট কিছু শর্ত জয়ের জন্য পাঁচ লাখ রুপি'র নগদ পুরস্কারও পেয়েছিলেন। তিনি ২০১৯ সালে সম্প্রচারিত স্টার বিজয়ের "জোড়ি আনলিমিটেড" টিভি সিরিজে একজন পরামর্শদাতা হিসাবে উপস্থিত হয়েছিলেন।
যশিকা পরবর্তীতে "জোম্বি" শিরোনামের একটি অ্যানিমেটেড ছবিতে মুখ্য অভিনেত্রীর ভূমিকায় কাজ করেছিলেন।
২০১৮ সালে যশিকা ভারতে "মি টু "(Me Too)"" প্রচারণার সময় নিজেকেও একজন যৌন হেনস্তার শিকার হিসাবে চিহ্নিত করেছিলেন, যেখানে তিনি অভিযোগ করেছিলেন যে কোনও পরিচালক তার ছবিতে অংশ দেওয়ার জন্য যৌন অনুগ্রহ চেয়ে যশিকাকে বাজে প্রস্তাব দেওয়ার চেষ্টা করেছিলেন। তিনি তা প্রত্যাখ্যান করেছিলেন এবং পরিচালককে হেনস্থা করার জন্য অভিযুক্ত করেছিলেন।
শতরঞ্জ কে খিলাড়ি (চলচ্চিত্র)

শতরঞ্জ কে খিলাড়ি হল সত্যজিৎ রায় পরিচালিত ১৯৭৭ সালের ভারতীয় হিন্দি ভাষার চলচ্চিত্র। এটি মুন্সি প্রেমচাঁদের একই নামের ছোটগল্প অবলম্বনে নির্মিত। এতে আমজাদ খান আওয়াদের রাজা ওয়াজিদ আলী শাহ এবং রিচার্ড অ্যাটনবারা জেনারেল জেমস ওট্রাম চরিত্রে অভিনয় করেন। চলচ্চিত্রটিতে আরও অভিনয় করেন সঞ্জীব কুমার, সাইদ জাফরি, শাবানা আজমি, ডেভিড আব্রাহাম ও টম অল্টার এবং অমিতাভ বচ্চন এতে বর্ণনাকারীর ভূমিকা পালন করেন। এটি সত্যজিৎ রায়ের প্রথম হিন্দি পূর্ণদৈর্ঘ্য চলচ্চিত্র এবং দ্বিতীয় হিন্দি চলচ্চিত্রটিও প্রেমচাঁদের ছোটগল্প অবলম্বনে তার নির্মিত, সেটি হল "সদগতি" (১৯৮১)।
"শতরঞ্জ কে খিলাড়ি" চলচ্চিত্রটি শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ চলচ্চিত্র বিভাগে ফিল্মফেয়ার সমালোচক পুরস্কার অর্জন করে। এছাড়া এটি শ্রেষ্ঠ বিদেশি চলচ্চিত্র বিভাগে একাডেমি পুরস্কারের জন্য ভারত থেকে দাখিল করা হয়েছিল।
শেঠ সুরজমল জালান গার্লস কলেজ

পাঠক্রম ও সময়: কলকাতা বিশ্ববিদ্যালয় অনুমোদিত ১+১+১ নিয়মে সাম্মানিক এবং সাধারণ পাঠক্রমে কলাবিদ্যা ও বাণিজ্য বিভাগে পঠন-পাঠন চালু আছে এই কলেজে। পঠন-পাঠনের সময় হল সকাল ৭.৩০ থেকে দুপুর ১টা। পাঠদানের বিষয়সমূহ নিম্নরূপ:
শেঠ সুরজমল জালান কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। এটা জাতীয় মূল্যায়ন ও প্রত্যয়ন পরিষদ (এনএএসি) দ্বারা স্বীকৃত এবং বি+ গ্রেড প্রাপ্ত, বর্তমানে এই স্বীকৃতির মেয়াদ শেষ হয়ে গিয়েছে।
পাশা মসজিদ, মন্টিনিগ্রো

পাশা মসজিদ মন্টিনিগ্রো () আলসিনজ শহরে অবস্থিত ছয়টি মসজিদের একটি।
এই মসজিদটি ভেলান প্রজাতন্ত্রের দ্বারা আলসিনজে আক্রমণকালে বন্দী হওয়া ভিনিশিয়ান জাহাজের পণ্য ব্যবহার করে আলসিনজের নাগরিকরা নির্মাণ করেছিলেন। মসজিদটি কালী আলী পাশার সম্মানে নির্মাণ করা হয়েছিল। এই মসজিদটিতে একটি হামামও রয়েছে, যা মসজিদটি নির্মাণ শেষ হওয়ার আগেই নির্মিত হয়েছিল। এই হামাম মন্টিনিগ্রোর একমাত্র হামাম। এই মসজিদে জুমার খুতবা আরবি ও আলবেনীয় ভাষায় প্রদান করা হয়। এটি নাবিকের মসজিদ থেকে প্রায় ১০০ মিটার দূরে অবস্থিত।
চন্দ্রিকা রবি

চন্দ্রিকা রবি (জন্ম: ৫ এপ্রিল, ১৯৮৯) একজন ভারতীয় বংশোদ্ভূত অস্ট্রেলিয়ান অভিনেত্রী, মডেল এবং নৃত্যশিল্পী। অভিনয় ও মডেলিং পেশার জন্য ভারতে আসার পূর্বে তিনি অস্ট্রেলিয়ায় জন্মগ্রহণ করেন ও সেখানেই বেড়ে ওঠেন। তিনি বর্তমানে যুক্তরাষ্ট্রের লস অ্যাঞ্জেলেসে বাস করছেন। তিনি ২০১৮-এর তামিল ব্লকবাস্টার "ইরাট্টু আরায়িল মুরাট্টু কুত্‌তু"-এ অভিনয় করে খ্যাতি অর্জন করেছিলেন। সিল্ক স্মিতার সাথে তার মুখের বৈশিষ্ট্যের মিল থাকার কারণে চন্দ্রিকা রবিকে প্রায়শই তামিলনাড়ুর আধুনিক সিল্ক স্মিতা বলা হয়।
চন্দ্রিকা রবি শ্রীধরন ও মালিকা রবির পরিবারে অস্ট্রেলিয়ার মেলবোর্নে জন্মগ্রহণ করেছিলেন। তার বাবা একজন মালয়ালি এবং মা তামিলীয়। তিনি পার্থের উইলেটটন সিনিয়র হাই স্কুল থেকে তার বিদ্যালয়-শিক্ষা সম্পন্ন করেছিলেন। অস্ট্রেলিয়ার মারডোক ইউনিভার্সিটিতে ইংরেজি এবং ক্রিয়েটিভ আর্টস (নাটক) নিয়ে পড়াশোনা করেছেন এবং নিউইয়র্ক ফিল্ম একাডেমিতে অভিনয়ের পড়াশুনা করতে মার্কিন যুক্তরাষ্ট্রে পাড়ি দেওয়ার আগে তিনি ২০১০ সালে স্নাতক হন। তিনি মার্কিন যুক্তরাষ্ট্রে তার মডেলিং পেশা শুরু করেছিলেন এবং পরবর্তীতে তামিল চলচ্চিত্র ইন্ডাস্ট্রিতে তার অভিনয় জীবন শুরু করেছিলেন।
অভিনেত্রী হওয়ার সিদ্ধান্ত নেওয়ার আগে তিনি ২০১৩ সালে মডেল হিসাবে তার কর্মজীবন শুরু করেছিলেন। তিনি ভারতীয় চলচ্চিত্র জগতে অভিনয়ের পাশাপাশি মডেলিংয়েও প্রতিষ্ঠিত হওয়ার জন্য ভারতে চলে এসেছিলেন। তিনি ২০১৪ সালে মিস ম্যাক্সিম ইন্ডিয়ায় রানার-আপ শিরোপা জিতেছিলেন এবং ২০১২ মিস ওয়ার্ল্ড অস্ট্রেলিয়া এবং মিস ইন্ডিয়া অস্ট্রেলিয়ায় চূড়ান্ত প্রতিযোগী হিসাবে স্থান পেয়েছিলেন।
চন্দ্রিকা রবি ২০১৭ সালের শেষদিকে মুক্তি না পাওয়া ছবি "সেই"-এ অভিনয় করার জন্য স্বাক্ষরিত হওয়ার পরে চলচ্চিত্রে আত্মপ্রকাশ করেছিলেন, এতে নাকুল পুরুষ মুখ্য চরিত্রে অভিনয় করেছিলেন। প্রেতাত্মার চরিত্রে প্রাপ্তবয়স্ক কমেডি হরর (ভৌতিক) "ইরাট্টু আরায়িল মুরাট্টু কুত্‌তু" সিনেমায় তার দুর্দান্ত অভিনয়ের মাধ্যমে তিনি তামিল ফিল্ম ইন্ডাস্ট্রিতে খ্যাতি অর্জন করেছিলেন। তিনি মুখ্য অভিনেত্রী হিসাবে চলচ্চিত্রে গুরুত্বপূর্ণ ভূমিকা রেখেছেন এবং "সেই" ও "উন কদল ইরুন্ধল"-এর মত সিনেমা পর বিভিন্ন প্রকল্পের জন্য স্বাক্ষরিত হয়েছিলেন।
সুরাও

সুরাও হল সুমাত্রা এবং মালয় উপদ্বীপের কয়েকটি অঞ্চলে একটি ইসলামিক সমাবেশ ভবন। এই ভবন নামাজ এবং ধর্মীয় নির্দেশের জন্য ব্যবহার করা হয়। সাধারণত বাস্তবিক কাঠামগতভাবে ছোট ছোট আচার অনুষ্ঠানের ফলে বলা যায় সুরাও একটি মসজিদের অনুরূপ।এই আচার অনুষ্ঠানে পুরুষ এবং মহিলা উভয়দের ধর্মী নির্দেশ পালনের অনুমতি দেওয়া হয়।উৎসবে নামাজ পড়ার ক্ষেত্রে এর ব্যবহার বেশি দেখা যায়। পুরুষ এবং মলিলা তৃণমূল সমর্থন এবং তহবিল উপর বেশি নির্ভর করে। তাদের তুলনা করা যায় আরব জাওয়াইয়ার সাথে। সমসাময়িক ব্যবহারে পুরুষ বা মহিলা উভয়ের সালাতের জন্য প্রায়শই "সুরাও" ছোট মসজিদ বা সরকারী ভবনের একটি নির্ধারিত ঘর (যেমন একটি শপিংমল, বিশ্ববিদ্যালয়) বোঝাতে ব্যবহৃত হয়।
প্রাচীন আরব থেকে সুরাও মিনঙ্কাবাউয়ের পুরুষরা তাদের নিজেদের মধ্যে একসাথে থাকতেন।মনে করা হয় মিনাঙ্গকাবাউতে প্রথম ইসলামী সুরাও নির্মিত হয়েছে ১৭ শতকের শেষ দিকে এবং প্রথম নির্মিত সুরাও উপকূলীয় শহর উলাকান নির্মাণ করা হয়েছে। ছোট সুরাও নামে পরিচিত সুরাও মাঙ্গাজি রয়েছে। এই সুরাও মাঙ্গাজি প্রায় ২০ জন ছাত্র নিয়ে এবং একজন শিক্ষক নিয়ে হয়ে থাকে। শিক্ষক ছাত্র উভয়ের জন্য একটি ছোট কক্ষ রয়েছে। এই ছোট কক্ষ সাধারণত ইমাম সবাইকে কুরআন তেলাওয়াত শেখায়। বড় সুরাও ১৮ শতকের সুরু সংস্কৃতির সময়কালে ১০০০ জন শিক্ষার্থীকে এবং ২০ টি পর্যন্ত ভবন অন্তর্ভুক্ত করে বড় সুরাও গঠিত হয়।
সুরাওয়ের কেন্দ্রীয় ব্যক্তিত্ব ছিলেন তুয়ানকু শাইখ। তিনি ছিলে বারাকের বাহক হিসাবে পরিচিত এক ব্যক্তি। তিনি বৃহৎ সুরাওতে সাধারণত তত্ত্বাবধান করতেন। তাকে গুরু হিসাবে ডাকা হত এবং তাঁর সাথে প্রায় সবাই শিখতেন।
স্তাদ রেনে ফুটবল ক্লাব

স্তাদ রেনে ফুটবল ক্লাব (; সাধারণত স্তাদ রেনে এফসি, স্তাদ রেনে, রেনে অথবা শুধুমাত্র এসআরএফসি নামে পরিচিত) হচ্ছে ব্রতানিয়ার রেনে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০১ সালে স্তাদ রেনে নামে প্রতিষ্ঠিত হয়েছে। স্তাদ রেনে তাদের সকল হোম ম্যাচ রেনের রোয়াজন পার্কে খেলে থাকে; যার ধারণক্ষমতা হচ্ছে ২৯,৭৭৮। বর্তমানে এই ক্লাবের ম্যানেজারের দায়িত্ব পালন করছেন জুলিয়েঁ স্তেফঁ এবং সভাপতির দায়িত্ব পালন করছেন নিলোকা ওলভেক। ফরাসি রক্ষণভাগের খেলোয়াড় দামিয়েঁ দা সিলভা এই ক্লাবের অধিনায়কের দায়িত্ব পালন করছেন।
স্তাদ রেনে ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। নাঁতের পাশাপাশি, রেনে এই অঞ্চলের শীর্ষস্থানীয় ফুটবল ক্লাবগুলোর মধ্যে অন্যতম এবং এই দুটি ক্লাবের মধ্যকার ম্যাচটি ডার্বি ব্রতোঁ নামে পরিচিত। লীগ ১-এ এই ক্লাবটির সেরা সাফল্য হচ্ছে তৃতীয় স্থান অর্জন, যেটি তারা ২০১৯–২০ মৌসুমে অর্জন করেছিল। এর পূর্বে রেনে ১৯৬৫, ১৯৭১ এবং ২০১৯ সালে কুপ দে ফ্রান্সকুপ দে ফ্রান্সের শিরোপা জয়লাভ করেছে।
দুরেসের বড় মসজিদ

দুরেসের বড় মসজিদ বা দুরেসের গ্র্যান্ড মসজিদ (আলবেনীয়: "Xhamia e Madhe") অথবা নতুন মসজিদ ("Xhamia e Re") আলবেনিয়ার একটি ঐতিহাসিক মসজিদ। এটি আলবেনিয়া আলবেনিয়ার বন্দরনগরী দুরেসে অবস্থিত। 
১৯৩১ সালে রাজা ১ম আহমেত জোগু-র শাসনামলে উসমানী আমলের একটি পুরাতন মসজিদের জায়গায় এই মসজিদটি নির্মিত হয়েছিল। মসজিদটি উদ্বোধনের সময় এটি ছিল আলবেনিয়ার বৃহত্তম মসজিদ। আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার ১৯৬৭ সালে মসজিদটি বন্ধ করে দেয়। একই সাথে তারা মসজিদের মিনারটি ভেঙ্গে দেয়। এনভার হোক্সার আমলে উসমানী যুগের অন্যান্য বেশিরভাগ ঐতিহাসিক মসজিদ ধ্বংস করা হয়। তারপর থেকে মূল মসজিদটি তথাকথিত যুব কেন্দ্র হিসেবে ব্যবহৃত হতো। ১৯৭৯ সালের ভূমিকম্পের ফলে মসজিদটি পুনরায় ক্ষতিগ্রস্ত হয়।
মুসলিম ওয়ার্ল্ড লীগের "‘আন্তর্জাতিক ইসলামী ত্রাণ সংস্থা’"র সহায়তায় ১৯৯৩ সালে মসজিদটি পুনরায় চালু করা হয়।
উসমানী যুগের ছোট মসজিদ (ফাতিহ মসজিদ) থেকে পৃথক করতে এই মসজিদটিকে গ্র্যান্ড মসজিদ বা বড় মসজিদও বলা হয়।
ওলাঁপিক জিমনাস্ত ক্লাব নিস

ওলাঁপিক জিমনাস্ত ক্লাব নিস (; সাধারণত ওজিসি নিস অথবা শুধুমাত্র নিস নামে পরিচিত) হচ্ছে নিস ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৪ সালে "জিমনাস্ত ক্লাব দ নিস" নামে প্রতিষ্ঠিত হয়েছে। ওজিসি নিস তাদের সকল হোম ম্যাচ নিসের আলিয়ানৎস রিভিয়েরায় খেলে থাকে; যার ধারণক্ষমতা হচ্ছে ৩৬,১৭৮। বর্তমানে এই ক্লাবের ম্যানেজারের দায়িত্ব পালন করছেন ফ্রান্স ফুটবল দলের কিংবদন্তি ফুটবলার পাত্রিক ভিয়েইরা এবং সভাপতির দায়িত্ব পালন করছেন জঁ-পিয়ের রিভের। ব্রাজিলীয় রক্ষণভাগের খেলোয়াড় দান্তে এই ক্লাবের অধিনায়কের দায়িত্ব পালন করছেন।
ওজিসি নিস ফরাসি ফুটবলের প্রথম স্তরের লীগের প্রতিষ্ঠাতা সদস্যদের মধ্যে অন্যতম। এই ক্লাবটি ৪ বার লীগ ১, ১ বার ট্রফি দে চ্যাম্পিয়নস এবং ৩ বার কুপ দে ফ্রান্স শিরোপা জয়লাভ করেছে। ১৯৫০-এর দশকে এই ক্লাবটি এর সেরা সাফল্য অর্জন করেছে, সে সময় নুমা আঁদোয়া, ইংরেজ উইলিয়াম বেরি এবং জঁ লুসিয়ানোর মতো ম্যানেজাররা এই ক্লাবটি পরিচালনা করেছেন।
জঁ-পিয়ের রিভের

জঁ-পিয়ের রিভের হলেন ফরাসী এবং ফুটবল ক্লাব ওলাঁপিক জিমনাস্ত ক্লাব নিসের চেয়ারম্যান। ১৯৫৭ সালে, তিনি কঁদোঁতে জন্মগ্রহণ করেছেন। তিনি নিস ইলেকশন নামে একটি স্থাবর সম্পত্তি ভিত্তিক সফটওয়্যার ফার্ম প্রতিষ্ঠা করেছিলেন, যা শেষ পর্যন্ত নেক্সিটি দ্বারা অধিগ্রহণ করা হয়েছিল। ২০১১ সালে, তিনি এই প্রতিষ্ঠানের চেয়ারম্যানের ভূমিকা গ্রহণ করেছিলেন।
স্বামী বিজ্ঞানানন্দ

স্বামী বিজ্ঞানানন্দ () (৩০ অক্টোবর ১৮৬৮ - ২৫ এপ্রিল ১৯৩৮) রামকৃষ্ণ মঠ ও মিশনের চতুর্থ অধ্যক্ষ।
পিতৃদত্ত নাম হরিপ্রসন্ন চট্টোপাধ্যায়। পিতার কর্মস্থল উত্তর প্রদেশের এটোয়া শহরে জন্ম। স্নাতক হয়ে পুণে থেকে পূর্তবিদ্যা শিক্ষা লাভ করেন। একসময় তিনি গাজিপুরে ডিস্ট্রিক্ট ইঞ্জিনিয়ারপদে কর্মরত ছিলেন। বাল্যকালেই তিনি দক্ষিণেশ্বরে শ্রীরামকৃষ্ণ পরমহংসদেবের কাছে দীক্ষালাভ করেন। ১৮৯৬ খ্রিস্টাব্দে চাকরি ত্যাগ করে প্রথমে তিনি আলমবাজার মঠের আসেন। ১৮৯৮ খ্রিস্টাব্দে বেলুড়মঠ স্থাপনাকালে তিনি স্বামী বিবেকানন্দের নির্দেশে মঠের নকশা প্রস্তুত করে তার নিজের তত্ত্বাবধানে মঠের গৃহাদি নির্মাণ করেন। স্বামীজির ইচ্ছানুসারে তার জীবিতাবস্থায় তিনি শ্রীরামকৃষ্ণ মন্দিরেরও একটি নকশা করেছিলেন। তিনি বেলুড় মঠে সন্ন্যাস-দীক্ষাগ্রহণ করেন। নাম হয় বিজ্ঞানানন্দ। ১৯৩৪ খ্রিস্টাব্দে তিনি রামকৃষ্ণ মিশনের ভাইস প্রেসিডেন্ট ও ১৯৩৭ খ্রিস্টাব্দে স্বামী অখণ্ডানন্দের মৃত্যুর পর অধ্যক্ষপদে অধিষ্ঠিত হন। তারই অধ্যক্ষতায় ও পরিকল্পনা অনুযায়ী শ্রীরামকৃষ্ণ মন্দিরটি ১৯৩৮ খ্রিস্টাব্দে নির্মিত ও প্রতিষ্ঠিত হয়। তিনি 'সূর্য সিদ্ধান্ত' নামে জ্যোতিষ বিষয়ক একটি সংস্কৃত গ্রন্থ বঙ্গানুবাদ-সহ সম্পাদন ও বরাহমিহির রচিত 'বৃহজ্জাতকম' গ্রন্থটি ইংরেজিতে অনুবাদ করেন। জলকল স্থাপন বিষয়ে বাংলা ভাষায় দুই খণ্ডে রচিত তার গ্রন্থ 'জল সরবরাহের কারখানা' ১৯০৬ খ্রিস্টাব্দে প্রকাশিত হয়।
১৯৩৮ খ্রিস্টাব্দে ২৫ এপ্রিল মঠের অধ্যক্ষপদে থাকাকালীন এলাহাবাদে বর্তমানে প্রয়াগরাজে স্বামী বিজ্ঞানানন্দের জীবনাবসান হয়।
গফরগাঁও ইসলামিয়া সরকারি হাই স্কুল

গফরগাঁও ইসলামিয়া সরকারি হাই স্কুল স্কুল ময়মনসিংহ জেলার গফরগাঁওের একটি ঐতিহ্যবাহী বিদ্যালয়। 
১৯০৬ সালের ১০ আগস্ট শিলাসী গ্রামের নাসির উদ্দিন নছু খাঁ ইসলামিয়া হাই স্কুল প্রতিষ্ঠা করেন। এটির পাশেই ছিল চরআলগীর কাজী হালিম উদ্দিন প্রতিষ্ঠিত আরও একটি বিদ্যালয় যা ১৮৯২ সালে মাদ্রাসা হিসেবে প্রতিষ্ঠিত হয় ও ১৯০৪ সালে মিডিল ইংলিশ স্কুলে রুপান্তিরত হয়। পরবর্তীতে ১৯০৮ সালে আনজুমানে ইসলামিয়া ও ময়মনসিংহের অতিরিক্ত জেলা ম্যাজিষ্ট্রট সেকসী সাহেবের মধ্যস্থতায় বিদ্যালয় দুইটি একত্রীকরন করা হয়। একত্রীকরনের সময়ে মিডিল ইংলিশ স্কুলের ছাত্র সংখ্যা ছিল ১৯১ এবং ইসলামিয়া হাইস্কুলের ছাত্র সংখ্যা ছিল ১৭৫ জন। এই বিদ্যালয়ের প্রথম প্রধান শিক্ষক ছিলেন মৌঃ ছাবেত উল্লাহ। ঢাকার নবাব স্যার সলিমুল্লাহ ও নবাব নওয়াব আলী চৌধুরীর সাহায্য ও সহযোগিতা স্কুলটি গড়ে উঠতে গুরুত্বপূর্ণ ভূমিকা রাখে । মুসলিম জাগরনের এক ঐতিহ্যবাহী প্রতিষ্ঠান হিসেবে ব্রিটিশ আমলে ইসলামিয়া হাইস্কুল গফরগাঁওসহ ময়মনসিংহ অঞ্চলে আলীগড় বিশ্বদ্যালয়ের ন্যায় গুরুত্বপূর্ণ ভূমিকা রাখে। ১৯৮৫ সালের ১ জুন বিদ্যালয়টিকে সরকারিকরণ করা হয়।
এন্ট্রেন্স তথা ম্যাট্রিক এবং বর্তমানের সেকেন্ডারি স্কুল সার্টিফিকেট বা এস এস সি পরীক্ষায় এ স্কুলের ছাত্ররা যথাক্রমে পূর্ববঙ্গ, পূর্ব পাকিস্তান এবং বাংলাদেশের জাতীয় পর্যায়ে কৃতিত্বের পরিচয় দিয়ে এসেছে। এ স্কুলের ফুটবল টিম ও কাবাডি দল বাংলাদেশের জাতীয় পর্যায়ে একাধিকবার চ্যাম্পিয়ান ও রানার্সআপ হওয়ার গৌরব অর্জন করেছে। 
বাংলাদেশ এবং পশ্চিম বাংলার বহু ব্যক্তিত্ব এ স্কুলে পড়েছেন, শিক্ষকতা করেছেন। পশ্চিমবঙ্গের শিক্ষামন্ত্রী সত্যপ্রিয় চক্রবর্তী, পূর্ব পাকিস্থানের মুখ্যমন্ত্রী নুরুল আমিন, পূর্ব পাকিস্থানের রাজস্ব মন্ত্রী ফখর উদ্দিন আহম্মেদ এই স্কুলে শিক্ষকতা করেছেন। নবাব নওয়াব আলী, খা বাহাদুর ইসমাইল, পাকিস্থানের কেন্দ্রীয় মন্ত্রী গিয়াস উদ্দিন পাঠান, পূর্ব পাকিস্থানের গর্ভনর আবুল মোনেম খান এ স্কুলের ম্যানেজিং কমিটিতে দায়িত্বে ছিলেন। মোস্তফা এম এ মতিন এই বিদ্যালয়ের একজন কৃতি শিক্ষার্থী।
বিনীত (অভিনেতা)

বিনীত হচ্ছেন ভারতের একজন চলচ্চিত্র অভিনেতা যিনি মূলত তামিল এবং মালয়ালম ভাষার চলচ্চিত্রে কাজ করেছেন; এছাড়াও তিনি কিছু কিছু তেলুগু, কন্নড় এবং হিন্দি ভাষার চলচ্চিত্রেও কাজ করেছেন।
বিনীত জন্মগ্রহণ করেন ১৯৬৯ সালে থলসেরীতে, তার বাবার নাম ছিলো কে. টি. রাধাকৃষ্ণ এবং মার নাম ছিলো পি. কে. শান্তাকুমারী; কবিতা নামের এক বোন আছে বিনীতের। বিনীত তামিল এবং মালয়ালম দুটি ভাষাতেই দক্ষতা অর্জন করেন ছোটো বেলা থেকেই কারণ তার বাবা মালয়ালম হলেও মা ছিলেন তামিল, বিনীত উটির গুড শেফার্ড ইন্টারন্যাশনাল স্কুল এবং থলসেরীর সেন্ট জোসেফ হাইয়ার সেকেন্ডারী স্কুলে পড়েছিলেন। ১৯৯১ সালে তিনি মাদ্রাজ-এর (এখন চেন্নাই) 'দি নিউ কলেজ' থেকে ব্যাচেলর অব কমার্স পাশ করেন।
বিনীত ছিলেন রামচন্দ্র নায়ারের ভাতিজা, যিনি অভিনেত্রী পদ্মিনীর স্বামী ছিলেন। পদ্মিনী এবং রাগিনী বিনীতের বাবামাকে নৃত্য প্রশিক্ষণ বিদ্যালয়ে পাঠানোর জন্য বলেছিলেন। বিনীত চলচ্চিত্র অভিনেত্রী শোভনার মামাত ভাই হন, কৃষ্ণও তার মামাত ভাই, এছাড়াও বিনীত অরুণ কুমার, অভিনেত্রী সুকুমারী এবং অম্বিকা সুকুমারণের আত্মীয় হন।
মাত্র ৬ বছর বয়সে বিনীত ভরতনাট্যম নৃত্য শেখা শুরু করেছিলেন, বিদ্যালয়ে পড়া অবস্থায় তিনি কেরল রাজ্য তরুণ উৎসবে প্রথম পুরস্কার পেয়েছিলেন তিনি; এছাড়াও ১৯৮৬ সালে তিনি 'কলাপ্রতিভা' পুরস্কার প্রাপ্ত হন।
মোঁপালিয়ে এরো স্পোর্ট ক্লাব

মোঁপালিয়ে এরো স্পোর্ট ক্লাব (; সাধারণত মোঁপালিয়ে এইচএসসি অথবা শুধুমাত্র মোঁপালিয়ে নামে পরিচিত) হচ্ছে অকসিতানির মোঁপালিয়ে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে স্তাদ ওলাঁপিক মোঁপালিয়েরাঁ (এসওএম) নামে প্রতিষ্ঠিত হয়েছে। মোঁপালিয়ে এইচএসসি তাদের সকল হোম ম্যাচ মোঁপালিয়ের স্তাদ দে লা মসোঁয় খেলে থাকে; যার ধারণক্ষমতা হচ্ছে ৩২,৯০০। বর্তমানে এই ক্লাবের ম্যানেজারের দায়িত্ব পালন করছেন মিচেল ডার জাকেরিয়ান এবং সভাপতির দায়িত্ব পালন করছেন লরঁ নিকোলাঁ। ব্রাজিলীয় রক্ষণভাগের খেলোয়াড় ভিতোরিনো হিলতন এই ক্লাবের অধিনায়কের দায়িত্ব পালন করছেন।
১৯৮৯ সাল পর্যন্ত বিভিন্ন নামে খেলার পরে, এই ক্লাবটির তাদের নামটি বর্তমান রূপে পরিবর্তন করে। ফরাসি ফুটবলের প্রথম লীগ স্তরের অন্যতম প্রতিষ্ঠাতা সদস্য হচ্ছে মোঁপালিয়ে। মার্সেই, রেনে এবং নিসের পাশাপাশি মোঁপালিয়ে ১৯৩২–৩৩ মৌসুমে (উদ্বোধনী মৌসুমে) খেলা ক্লাবগুলোর মধ্যে অন্যতম এবং এখনও প্রথম স্তরের খেলছে। এই ক্লাবটি ২০১১–১২ মৌসুমে প্রথমবারের মতো লীগ ১-এর শিরোপা জয়লাভ করেছিল। এপর্যন্ত মোঁপালিয়ে ৩টি লীগ ২, ২টি কুপ দে ফ্রান্স এবং ১টি কুপ দে লা লীগ শিরোপা জয়লাভ করেছে।
ফাতিহ মসজিদ, দুররেস

ফাতিহ মসজিদ (আলবেনীয়: "Xhamia e Fatihut"}} বা "জামিয়া ই ফাতিহুত") হচ্ছে আলবেনিয়ার একটি ঐতিহাসিক মসজিদ। এটি দুররেসের ছোট মসজিদ নামেও পরিচিত। উসমানী শাসনামলে ১৫০২ সালে এই মসজিদটি নির্মিত হয়। উসমানীয় তুর্কি সুলতান মেহমেদ ফাতিহ-এর নামানুসারে এই মসজিদের নামকরণ করা হয়।
আলবেনীয় স্বৈরশাসক এনভার হোক্সার অধীনে তৎকালীন কমিউনিস্ট সরকার মসজিদটি বন্ধ করে দেয়। একই সাথে তারা মসজিদের মিনারটিও ভেঙ্গে দেয়। কমিউনিস্ট সরকার ১৯৭৩ সালে একে আলবেনিয়ার একটি সাংস্কৃতিক স্মৃতিস্তম্ভ ঘোষণা করে। কমিউনিস্ট স্বৈরশাসনের অবসান ঘটার পর এর মিনারটি সাদামাটা ভাবে পুনর্নির্মাণ করে মসজিদটি পুনরায় চালু করা হয়।
রেসিং ক্লাব স্ত্রাসবুর আলজাস

রেসিং ক্লাব স্ত্রাসবুর আলজাস (আলসাতীয়: "Füeßbàllmànnschàft Vu Stroßburri" সাধারণত রেসিং ক্লাব দ স্ত্রাসবুর আলজাস, আরএস স্ত্রাসবুর, রেসিং স্ত্রাসবুর, আরসিএসএ অথবা শুধুমাত্র স্ত্রাসবুর নামে পরিচিত) হচ্ছে স্ত্রাসবুর ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯০৬ সালে প্রতিষ্ঠিত হয়েছে। স্ত্রাসবুর আলজাস তাদের সকল হোম ম্যাচ স্ত্রাসবুরের স্তাদ দে লা মেনোয় খেলে থাকে; যার ধারণক্ষমতা হচ্ছে ২৬,২৮০। বর্তমানে এই ক্লাবের ম্যানেজারের দায়িত্ব পালন করছেন থিয়েরি লরে এবং সভাপতির দায়িত্ব পালন করছেন মার্ক কেলার। সার্বীয় রক্ষণভাগের খেলোয়াড় স্তেফান মিত্রোভিচ এই ক্লাবের অধিনায়কের দায়িত্ব পালন করছেন।
এই ক্লাবটি এপর্যন্ত ১টি লীগ ১, ৩টি লীগ ২, ১টি শম্পিওনাত ন্যাশনাল এবং ১টি শম্পিওনাত ন্যাশনাল ২ শিরোপা জয়লাভ করেছে।
বেজতিল মসজিদ

বেজতিল ইভেল মসজিদ (আরও সাধারণভাবে বায়তুল আউয়াল মসজিদ নামে পরিচিত) দেশের অন্যতম বৃহত্তম মসজিদ। ১৯৯৫ সালে মির্জা তাহির আহমদ এটি উদ্বোধন করেছিলেন। এই মসজিদটি আলবানিয়ায় প্রথম মসজিদ হিসেবে নির্মাণ করা হয়েছে। এটি রাজধানী দারুল ফালাহ নামে একটি গেস্ট হাউস দ্বারাও গঠিত। এই মসজিদে প্রায় ২,৫০০ লোক একসাথে নামাজ আদায় করতে পারে। এর ২টি সাদা মিনার রয়েছে।
আহমদিয়া মুসলিম সম্প্রদায়টি ১৯৩৪ সাল থেকে প্রতিষ্ঠিত হয়েছিল। আহমদিয়া মসজিদটি মসজিদটি নির্মাণের জন্য প্রাথমিকভাবে আহমদিয়া সম্প্রদায়ের অনুদান হিসেবে অর্থায়ন করা হয়েছিল।
ঘড়ি মসজিদ

১৬৬৬ সালে, এই মসজিদটি আব্বি পাশা আলবেনীয় নির্মাণ করেছেন এবং এটি আলবেনীয় রাজধানী তিরানার এটহেম বে মসজিদের সদৃশ। এই মসজিদটি পুরাতন শহর কেন্দ্রীয় স্কোয়ারে অবস্থিত দুরিস এবং ইলবাসানের মূল রুটে অবস্থিত। আগুনে ধ্বংস হয়ে যাওয়ার পর, ১৮৩০-এর দশকে আব্বি পাশার বংশধর ক্যাফার সাদেক পাশা পুনরায় এই মসজিদটি নির্মাণ করেছেন। এর মিনার এবং গম্বুজটি ১৯৭০ সালে এনভার হোখার নেতৃত্বে কমিউনিস্ট স্বৈরশাসনের দ্বারা ধ্বংস করা হয়েছিল। ১৯৯২ সালে মসজিদটি পুনর্গঠিত হয়েছিল।
জর্জ লো‌রে‌ঞ্জো গে‌রে‌রো

জর্জ লো‌রে‌ঞ্জো গে‌রে‌রো (; জন্ম: ৪ মে, ১৯৮৭) ছি‌লেন একজন গ্রান্ড প্রিক্স মোটরসাই‌কেল রেসার। ২০১৯ স‌া‌লের ন‌ভেম্বর মাসের ১৪ তা‌রি‌খে অবসর গ্রহণ ক‌রেন।
তি‌নি ২০০৬ এবং ২০০৭ সা‌লের ওয়ার্ল্ড চ‌্যা‌ম্পিয়নশীপ এবং ২০১০, ২০১২ এবং ২০১৫ সা‌লের মো‌টো‌জি‌পি ওয়ার্ল্ড চ‌্যা‌ম্পিয়নশীপ বিজয়ী। তি‌নি ২০০৮‌ থে‌কে ২০১৬ সাল পর্যন্ত ইয়ামাহা, ২০১৭ এবং ২০১৮ সা‌লে ডু‌সে‌টি এবং ২০১৯ সা‌লে ‌রেপ‌সোল হোন্ডা ফ‌্যাক্টরি দ‌লের হ‌য়ে আ‌রোহন ক‌রে‌ছেন। ২০১৯ সা‌লে এক‌টি তি‌নি মারাত্মকভা‌বে আহত হন এবং ২০১৯ মৌসূম শে‌ষে অর্থাৎ, রেপ‌সোল হ‌েন্ডোর সা‌থে তার মূল চু‌ক্তি সং‌ক্ষিপ্ত ক‌রে চু‌ক্তির মাত্র এক বছর পর অবসর গ্রহণ কর‌বেন ব‌লে ঘোষণ‌া দেন।
২০১২ সা‌লে তি‌নি প্রথম স্পেনীয় আরোহী হি‌সে‌বে একা‌ধিক প্রিমিয়ার ক্লাস টাই‌টেল অর্জন ক‌রেন এবং তি‌নি সর্বকালীন বিজয়ী‌দের তা‌লিকায় ষষ্ঠ স্থান লাভ ক‌রেন।
ইয়ানাম জেলা

ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল ইয়ানাম জেলা। জেলাটির সদর দপ্তর ইয়ানাম শহরে অবস্থিত।
৩০ বর্গ কিলোমিটার বিস্তৃত এই জেলাটি অন্ধ্রপ্রদেশের কাকিনাড়া জলবন্দরের দক্ষিণে এবং গোদাবরী নদীর উত্তর তটের সামান্য অন্তর্দেশীয় অবস্থানে ১৬.৭৩ ডিগ্রী উত্তর অক্ষাংশ ও ৮২.২১ ডিগ্রি পূর্ব দ্রাঘিমা অবস্থিত। ইয়ানাম জেলাটি অন্ধপ্রদেশের পূর্ব গোদাবরী জেলা দ্বারা চতুর্দিকে পরিবেষ্ঠিত।
ইয়ানাম শহর বাদ দিয়ে জেলাটিতে অবস্থিত অন্যান্য গ্রামসমষ্টি হল যথাক্রমে:
২০১১ খ্রিস্টাব্দে ভারতের জনগণনা অনুসারে ইয়ানাম জেলার জনসংখ্যা ছিল ৫৫,৬২৬, যা দ্বীপরাষ্ট্র গ্রিনল্যান্ডের জনসংখ্যার সমতুল্য। ২০১১ খ্রিস্টাব্দ অনুযায়ী ভারতের ৬৪০ টি জেলার মধ্যে জনসংখ্যার দিক দিয়ে এটি ৬২৯ তম স্থানে রয়েছে।
জেলাটির জনঘনত্ব প্রতি বর্গ কিলোমিটারে ১৮৫৪ জন। ২০০১ থেকে ২০১১ খ্রিস্টাব্দে মধ্যে জেলাটির জনসংখ্যা বৃদ্ধির হার ৭৭.১৫ শতাংশ। ইয়ানাম জেলায় প্রতি হাজার পুরুষে ১০৩৯ মহিলা থাকেন। জেলাটির সর্বমোট সাক্ষরতার হার ৭৯.৪৭ শতাংশ যেখানে পুরুষ সাক্ষরতার হার ৮২.৭৫ শতাংশ এবং মহিলা সাক্ষরতার হার ৭৬.৩৫ শতাংশ।
ইসলামী ঐক্য আন্দোলন

ইসলামী ঐক্য আন্দোলন আল্লাহ্‌র জমীনে আল্লাহ্‌র দ্বীন কায়েমের লক্ষ্যে পরিচালিত নবুয়াতি ধারার আন্দোলন।এটি প্রচলিত অর্থের কোন ইসলামী রাজনৈতিক দলমাত্র নয়, বরং আক্ষরিক অর্থেই একটি পূর্নাঙ্গ ইসলামী আন্দোলন
১৯৮৪ সালের ৩০শে নভেম্বর আইডিএল এর মজলিসে শুরার অধিবেশনে দলের নাম পরিবর্তন করে ইসলামী ঐক্য আন্দোলন রাখা হয়।
এই সংগঠনের মৌলিক বিশ্বাস 'লা ইলাহা ইল্লাল্লাহু মুহাম্মাদুর রসুলুল্লাহ' অর্থাৎ আল্লাহ ছাড়া কোন ইলাহ্‌ নাই,মুহাম্মাদ সাল্লাল্লাহু আলাইহি ওয়া সাল্লাম আল্লাহর রাসুল।
ইহার ব্যাখ্যাঃ একমাত্র আল্লাহই সকল প্রকার সার্বভৌমত্বের অধিকারী। মুহাম্মাদ সাল্লাল্লাহু আলাইহি ওয়া সাল্লাম জীবনের সর্ব ক্ষেত্রে মানবজাতির নেতা এবং সর্বশেষ নবী ও রসূল। কুরআন ও সুন্নাহ্‌-ই আইনের উৎস।
লক্ষ্যঃ বাংলাদেশে আল্লাহর দ্বীন পূর্নরূপে কায়েমের মাধ্যমে
উদ্দেশ্যঃ রাসুলুল্লাহ্‌ (সাল্লাল্লাহু ওয়া সাল্লাম)- এর আনুগত্যের মাধ্যমে আল্লাহর সন্তুষ্টি অর্জন।
এই সংগঠন সমাজ পরিবর্তনের সংগ্রামে ও মানবজীবন পুনর্গঠনে কুরআন ও সুন্নাহ নির্দেশিত শান্তিপূর্ন ও গঠনমুলক কর্মনীতিতে বিশ্বাসী এবং রাজনৈতিক চক্রান্ত ও সন্ত্রাসবাদী তৎপরতার ঘোরতর বিরোধী। ধ্বংসাত্মক কর্মকাণ্ড, অন্যায় রক্তপাত এবং অরাজকতার উস্কানি দানকারী রাজনৈতিক কর্মকৌশল এই সংগঠনের দৃষ্টিতে সম্পূর্ণ অবৈধ। পক্ষান্তরে এই সংগঠন প্রচলিত রাজনীতির পরিবর্তে নবী-রাসুলগনের (আঃ) প্রদর্শিত আপোষহীন কর্মনীতি অনুসারে তৎপরতা চালাইয়া যাইবে।
এই সংগঠনের কর্মসূচী নিম্নরূপ হইবেঃ
ইসলামী সমাজ প্রতিষ্ঠার আন্দোলনে সক্রিয়ভাবে অংশগ্রহণে আগ্রহী ব্যক্তিদেরকে সংগঠনের অধীনে সুসংগঠিত করা।
মাহে আসল (টিভি ধারাবাহিক)

মাহ-ই আসল (, অর্থ হানিমুন) ছিল প্রতিবছর ইরানে রমজান মাসে চ্যানেল থ্রি-তে ফার্সি ভাষায় প্রচারিত একটি জনপ্রিয় দৈনিক টেলিভিশন অনুষ্ঠান। অনুষ্ঠানটির সঞ্চালক ছিলেন ইরানি চলচ্চিত্র প্রযোজক এবং পরিচালক এহসান আলিখানি। এই অনুষ্ঠানটির মূল বিষয় ছিল এমন ব্যক্তিদের জীবনকাহিনী নিয়ে আলোচনা যারা জীবনে অন্তত একটি বিরল এবং অসাধারণ অভিজ্ঞতা অর্জন করেছেন। 
১২ বছর সম্প্রচার করার পর ২০১৮ সালে মাহ-ই আসল অনুষ্ঠানটি উৎপাদন এবং সম্প্রচার বন্ধ হয়ে গেছে।
শহরশ্রী

শহরশ্রী বাংলাদেশের বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলার মির্জাপুর ইউ‌নিয়‌নের অন্তর্গত একটি গ্রাম। ব্রিটিশ সরকারের সময় এটি পাচাউন পরগনা নামে পরিচিত ছিল।
অত্র গ্রামে শাহ হযরত শাহ সদর উদ্দিন কুরেশী এবং হযরত শাহ বদরুদ্দীন কুরেশী নামক দুইজন সাধকের মাজার রয়েছে, যারা হযরত শাহ জালালের সিলেট আগমনের পরে আনুমানিক ১৩০৩ সালে শ্রীমঙ্গল অঞ্চলে ইসলামের বাণী প্রচারের জন্য এসেছিলেন। যদিও অনেকেই ধারণা ও বিশ্বাস করে থাকেন যে তারা শাহজালালের সফরসঙ্গী ৩৬০ জন আউলিয়ার সহযোগীর মধ্যে অন্তর্গত। তারা মক্কার বিখ্যাত ও অত্যন্ত সম্মানীত কুরাইশ বংশে জন্মগ্রহণ করেন। তাদের দরগাহও এই গ্রামে অবস্থিত, যা কাশিউনা দরগাহ শরীফ নামে পরিচিত। বর্তমানে উক্ত দরগাহের মোতওয়ালি হিসাবে দায়িত্ব পালন করছেন গ্রামের বিশিষ্ট দানবীর ও সমাজসেবক দেওয়ান মছরুর আহমদ চৌধুরী। প্রতি বছর ২৫ শে মাঘ কাশিউনা দরগাহে বার্ষিক ওরছ/দোয়া মাহফিল অনুষ্ঠিত হয়।
অত্র গ্রামের বাসিন্দা মাওলানা দেওয়ান আবুল বসর চৌধুরী, ব্রিটিশ শাসনামলে ভারতের দেওবন্দ মাদরাসার হেড মাওলানা হিসাবে কর্মরত ছিলেন। উনাকে শহরশ্রী বাজারের পূর্বে পারিবারিক কবরস্থানে সমাধিস্থ করা হয়। পরবর্তীতে উনার সমাধিস্থলকে ১৯৮৩/১৯৮৪ সালে সংস্কার করে সংরক্ষণের ব্যবস্থা করেন, উনার বংশধর ও কাশিউনা দরগাহের বর্তমান মোতওয়ালী দেওয়ান মছরুর আহমেদ চৌধুরী। 
পরবর্তীতে দেওয়ান মাহতাব উদ্দিন চৌধুরী-তৎকালীন পাকিস্তান শাসনামলে সকিনাহ-ই-আরব জাহাজের প্রধান কার্যাধিক্ষ (চীফ স্টিয়ার্ড) ছিলেন, এবং দেওয়ান আব্দুল ইকবাল চৌধুরী- সরকারি কৃষি উন্নয়ন কর্তৃপক্ষে কর্মরত অবস্থায় মৃত্যুবরণ করেন। স্বাধীন বাংলাদেশে এই বংশের মধ্যে দেওয়ান ওয়াহিদ উদ্দিন চৌধুরী-বন বিভাগে কর্মরত ছিলেন, এবং দেওয়ান রফি উদ্দিন চৌধুরী একজন বীর মুক্তিযোদ্ধা ও বাংলাদেশ প্রতিরক্ষা বাহিনীতে চাকুরিরত অবস্থায় অবসর গ্রহণ করেন। দেওয়ান মাহতাব উদ্দিন চৌধুরীর পুত্র দেওয়ান জালাল আহমেদ চৌধুরীর প্রচেষ্টায় ১৯৭৩ সালে মির্জাপুর ইউনিয়নের প্রথম হাইস্কুল মির্জাপুর উচ্চ বিদ্যালয় সরকারি নিবন্ধন লাভ করে।
এই গ্রামে দুটি মসজিদ রয়েছে; পশ্চিম শহরশ্রী জামে মসজিদ এবং পূর্ব শহরশ্রী জামে মসজিদ। গ্রামে একটি মাদ্রাসাও রয়েছে।
অত্র অঞ্চলের দেওয়ান নাজিরউদ্দিন আহমদ চৌধুরী ছিলেন তৎকালীন ব্রিটিশ রাজত্বের সময়ের একজন অত্যন্ত অভিজাত ও প্রসিদ্ধ জমিদার, যিনি এই দুইজন সাধকের একজনের বংশধর ছিলেন। তিনি তার জমিদারীর অন্তর্গত বিস্তৃত সম্পত্তি জনগণের কল্যাণের জন্য দান করেছিলেন এবং মসজিদ, মাদ্রাসা, ঈদগাহ, কবরস্থান ইত্যাদি ধর্মীয় কেন্দ্র প্রতিষ্ঠা করেছিলেন। অত্র অঞ্চলের প্রথম মসজিদ, শহরশ্রী জামে মসজিদ এবং সংলগ্ন ঈদগাহ জনাব দেওয়ান নাজিরউদ্দিন আহমদ চৌধুরী সাহেব তার নিজের জমি দান করে তৈরী করেছিলেন। গ্রামে কোন মুসলিম কবরস্থান না থাকায় তিনি তার জমির উপর শহরশ্রী কবরস্থানও প্রতিষ্ঠা করেছিলেন। তাঁর পূর্বপুরুষদের একজন ছিলেন ত্রিপুরার মহারাজার ব্যক্তিগত শিক্ষক। তার বড় ছেলে দেওয়ান ইউনুসউদ্দিন আহমদ চৌধুরী ১৯৫৮ সালে মির্জাপুর ইউনিয়ন পরিষদের প্রথম চেয়ারম্যান নির্বাচিত হয়েছিলেন।
শহরশ্রী বাজারের বড়ছড়া পানি ব্যবস্থাপনা সমবায় সমিতি লিমিটেড সমিতি বাংলাদেশ সরকারের জাতীয় সমবায় পুরস্কার ২০১৮ লাভ করে, এ গ্রামেরই একজন কৃতি সন্তান ক্যাপ্টেন দেওয়ান গউসউদ্দিন আহমদ চৌধুরী যেটির উপদেষ্টা হিসেবে কাজ করেছেন।
আঁজে স্পোর্টিং ক্লাব

আঁজে স্পোর্টিং ক্লাব দ ল'উয়েস্ত (সাধারণত আঁজে এসসিও, আঁজে স্পোর্টিং ক্লাব অথবা শুধুমাত্র আঁজে () নামে পরিচিত) হচ্ছে পেই দে লা লোয়ারের আঁজে ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৯১৯ সালে প্রতিষ্ঠিত হয়েছে। আঁজে এসসিও তাদের সকল হোম ম্যাচ আঁজের স্তাদ রেমোঁ কোপায় খেলে থাকে; যার ধারণক্ষমতা হচ্ছে ১৮,৭৫২। বর্তমানে এই ক্লাবের ম্যানেজারের দায়িত্ব পালন করছেন স্তেফান মুলান এবং সভাপতির দায়িত্ব পালন করছেন সাঈদ শাবান। কোত দিভোয়ারের রক্ষণভাগের খেলোয়াড় ইসমাইল ত্রাওরে এই ক্লাবের অধিনায়কের দায়িত্ব পালন করছেন।
ফুটবল ক্লাব জিরোঁদেঁ দে বর্দো

ফুটবল ক্লাব দে জিরোঁদেঁ দে বর্দো (; সাধারণত জিরোঁদেঁ দে বর্দো অথবা শুধুমাত্র বর্দো নামে পরিচিত) হচ্ছে নুভেল আকিতেনের বর্দো ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষ স্তরের ফুটবল লীগ লীগ ১-এ খেলে। এই ক্লাবটি ১৮৮১ সালে একটি বহু-ক্রীড়া ভিত্তিক ক্লাব হিসেবে প্রতিষ্ঠিত হয়েছে। জিরোঁদেঁ দে বর্দো তাদের সকল হোম ম্যাচ বর্দোর নুভু স্তাদ দে বর্দোয় খেলে থাকে; যার ধারণক্ষমতা হচ্ছে ৪২,১১৫। বর্তমানে এই ক্লাবের ম্যানেজারের দায়িত্ব পালন করছেন জঁ-লুই গাসে এবং সভাপতির দায়িত্ব পালন করছেন মার্কিন ব্যবসায়ী জোসেফ ডাগ্রোসা। ফরাসি রক্ষণভাগের খেলোয়াড় লরঁ কশেলনি এই ক্লাবের অধিনায়কের দায়িত্ব পালন করছেন।
বর্তমান এই ক্লাবটি ফরাসি ফুটবলের অন্যতম সফল একটি ক্লাব। এপর্যন্ত মোঁপালিয়ে ৪টি কুপ দে ফ্রান্স, ৩টি কুপ দে লা লীগ এবং ৩টি ট্রফি দে চ্যাম্পিয়নস শিরোপা জয়লাভ করেছে। বর্দো ১৯৯৬ সালে উয়েফা কাপের কাপ ফাইনালে পৌঁছেছিল। প্রতিষ্ঠার শুরুর প্রথম বছর থেকেই এই ক্লাবটি স্তাদ শাবান-দেলমাস স্টেডিয়ামটি ব্যবহার করেছে।
উৎস:
উৎস:
মাহে জেলা

ভারতের দক্ষিণ দিকে অবস্থিত পুদুচেরি কেন্দ্রশাসিত অঞ্চলের চারটি জেলার মধ্যে একটি হল মাহে জেলা (ফরাসি: "District de Mahé")। জেলাটি সম্পূর্ণ মাহে অঞ্চল নিয়ে গঠিত। আয়তনের দিক থেকে মাহে জেলা ভারতের সবচেয়ে ক্ষুদ্র জেলা। ৯ বর্গ কিলোমিটার বিস্তৃত এই জেলাটির স্থলসীমান্তে চতুর্দিকে রয়েছে কেরালা রাজ্যের উত্তর মালাবার অঞ্চল। জেলাটি উত্তরে তিনভাগ কণ্ণুর জেলা এবং দক্ষিণে একভাগ কালিকট জেলা দ্বারা পরিবেষ্ঠিত। শুধু তাই নয় ভৌগোলিকভাবে মাহে জেলাও উত্তর মালাবার অঞ্চলেরই অন্তর্ভুক্ত।
ভারতের ৭৩৬ টি জেলার মধ্যে এই জেলাটি ষষ্ঠ সর্বনিম্ন জনসংখ্যা বিশিষ্ট জেলা।
মাহে জেলা বা প্রায় ৯ বর্গকিলোমিটার অঞ্চল জুড়ে বিস্তৃত। 
২০১১ খ্রিস্টাব্দে ভারতের জনগণনা অনুসারে মাহি জেলার জনসংখ্যা ছিলো ৪১,৮১৬ জন, যা লিশটেনস্টাইন রাষ্ট্রের জনসংখ্যার সমতুল্য। ২০১১ খ্রিস্টাব্দে জনসংখ্যা অনুযায়ী ভারতের ৬৪০ টি জেলার মধ্যে মাহে জেলা জনসংখ্যা অনুযায়ী ৬৩৫ নম্বর স্থানে রয়েছে। জেলাটিতে প্রতি বর্গকিলোমিটারে ৪৬৫৯ জন (১২,০৭০ জন প্রতি বর্গমাইল) লোকের বাস। ২০০১ থেকে ২০১১ খ্রিস্টাব্দের মধ্যে জেলাটিতে জনসংখ্যা বৃদ্ধির হার ১৩.৮৬ শতাংশ। এখানে প্রতি হাজার পুরুষে ১১৭৬ জন মহিলা বাস করেন। জেলাটির সর্বমোট সাক্ষরতার হার ৯৭.৮৭ শতাংশ পুরুষ সাক্ষরতার হার ৯৮.৬৩ শতাংশ এবং নারী সাক্ষরতার হার ৯৭.২৫ শতাংশ।
মাহে জেলা হিন্দুধর্মাবলম্বী মানুষ সংখ্যাগরিষ্ঠ হলেও মুসলিম ধর্ম অনুসারী মানুষের সংখ্যাও যথেষ্ট।
মাহে জেলায় অবস্থিত শ্রী পুতালম ভগবতী মন্দির হলো একটি প্রাচীন ঐতিহাসিক ভগবতী দেবীর মন্দির। মন্দিরটির ইতিহাসে ভারতীয় এবং ফরাসি সৈন্যের অন্তর্দ্বন্দ্বের ঘটনাও জড়িত। মাহে যাত্রা উপলক্ষে খ্রিস্টীয় ধর্মযাজক ইগ্নেশিয়াস এ এস হিপোলাইটস ১৭৫৭ খ্রিস্টাব্দে জেলাটিতে সেন্ট তেরেসা গির্জাটি নির্মাণ করান।
মাহে জেলার একটি বিখ্যাত চরৈবেতি স্থান হল মূপ্পেনকুণ্ণু শিখর বা চূড়া। পর্যটকদের জন্য সেখানে হাঁটার জন্য পাকা বাঁধানো রাস্তা বসার জন্য বেঞ্চ এবং বিশ্রাম নেওয়ার জন্য একাধিক লজ ও বিশ্রামাগারের ব্যবস্থা রয়েছে। চূড়াটিতে একটি ঐতিহাসিক লাইটহাউজ রয়েছে, এছাড়াও এখান থেকে সূর্যাস্তের দৃশ্য মনোরম। 
মাহে নদীর তীর বরাবর হেঁটে যাওয়ার রাস্তাটি মনোরম ও পর্যটক আকর্ষণের অন্যতম কারণ। এ ছাড়াও নদীর ধারে একাধিক পার্কে বসে প্রাকৃতিক সৌন্দর্য দেখার পরিবেশ রয়েছে। সারা শহর জুড়ে রয়েছে একাধিক হাঁটার রাস্তা।
মাহে নদী এবং আরব সাগরের মিলনস্থলে অবস্থিত আড়িমুখম হলো একটি নদীমোহনা। এখানে একটি ছোট টেগর উদ্যান রয়েছে। সাম্প্রতিককালে মাহে নদী বরাবর নদীর মোহনা থেকে মাহে সেতু অবধি দু'কিলোমিটার বিস্তৃত একটি পাকা রাস্তা নির্মাণ করা হয়েছে